KORPORATIBISMO NAZIONALA (II. atala): Leinuaren itzulera - Askatasunaren Liga\nazaroa 18, 2017 azaroa 18, 2017 by Oier P.A.\nMONOGAMIA DA ZIBILIZAZIOAREN OINARRIA\nEngelsek zioen monogamia dela zibilizazioarekin batera inposatzen den familia-forma, eta horrek adierazten du bazirela beste harreman-moduak monogamia baino lehen. Ethnographic Atlas Codebook lanaren arabera, azterturiko 1231 kulturetatik soilik %15 omen dira monogamoak, gainontzeko guztiak poligamoak diren bitartean, eta horrek zera esan nahi du: poligamia da giza instintuetara hobekien egokitzen den sistema, zenbait ezberdintasun badiren arren gizon eta emakumeen artean.\nEdonork egiaztatu dezake aipaturikoa: gizona izanda, inork utzi al du noizbait beste emakumeak begiratu edo deseatzeari bikotekidea izanda ere? Giza harraren instintu poligamoaren adierazpena da hori, guztiek dutelarik bere baitan kontzienteki edo inkontzienteki erreprimitzen badute ere. Emakumeen kasuan, ez al da gauza ohikoa adin handiagoko mutil gailenduen atzetik ibiltzea eskolako neskatxak euren klaseko mutikoak ikusezinak diren bitartean? Eta, helduaroan, zenbat emakumek bilatzen dituzte estatus sozial, botere ekonomiko edo maila fisiko handiagoko gizonezkoak, bere kategoriakoak baztertuak direlarik? Instintu horri hipergamia deitzen zaio, eta honakoa esan nahi du: kasta edo maila sozioekonomiko altuagoko bikote bat bilatzeko tendentzia, zeina nagusia den emakumeengan.\nBeraz, poligamia eta hipergamian oinarrituriko harremanak badira gizakiaren egoera naturala, zer dela-eta ezarri zen monogamia herri zibilizatuetan? Marx eta Engelsetik hasi eta Focaulteraino, marxismo-kulturalak botere-harremanen baitako dialektikan kokatzen du afera hori, hau da, familia monogamoa“agertokian sartzen da sexu batek bestearekiko burutzen duen zapalkuntzaren bitartez, sexu-gatazka baten arteko garaipen gisa” (F. Engels, Familiaren, jabetza pribatuaren eta Estatuaren jatorria, 177. Orria). Finean, historia-fikzio marxistak irudikarazten duena da gizonezkoek, beren konkista eta biolentzia sena gauzatuz, monogamia-sistema asmatu zutela emakumeak menpean jartzeko helburuarekin, ordura arteko komunismo matriarkal primitiboei amaiera emanez.\nGuzti hori, ordea, faltsukeria hutsa da, gizakiaren instintu poligamo eta hipergamoak honako agertokian bateratzen baitira kontrolik gabe aske daudenean: batetik, estatus eta botere handiko gizon-alfa gutxi batzuen harenetan bilduriko emakumeak; bestetik, sexu-merkatutik at dauden milaka eta milaka gizonezko. Iragan horren froga da Leicester unibertsitateko genetistek buruturiko ikerketa batetik ateratako ondorioa: europarren gehiengoa Brontze-aroko gizon gutxi batzuen ondorengoa da, hain justu, 17 herritako 334 gizon dira europarren arbaso. Badirudi, beraz, zibilizazio-aurreko jendarteak ez zuela antzekotasun handirik Rousseauren basati zintzoaren jarraitzaileekin.\nHorren aurrean, zibilizazio-aurreko gizonezkoaren gehiengoak ez zuen beste erremediorik bere sexu-sena asetzeko baldin eta ez bazuen jotzen prostituziora, beste leinuetako emakumeen bortxaketara edo lehiakortasun anker batera. Harvard unibertsitateko Joseph Henrich irakaslearen arabera, biolazio, bahiketa, erailtze, lapurreta, ustelkeria eta umeen abandonuen estatistikak altuagoak dira poligamiarako joera duten gizarteetan, izan ere: “bikotea osatzeko libre dauden emakume ugalkorren urritasunak handiagotu egiten du gizonen arteko lehiakortasuna, eta horrek bide kriminaletarako joera eragiten du haiengan emakumeen eskuragarritasuna lortze-bidean.” Hori dela-eta, Josephek dio lehiatasun horrek bikotea aurkitzera bideratzen dituela gizonezkoak umearen zaintza eta heziketara bideratu beharrean, eta horren emaitza dira umezurtzak edo ama senargabeek baldintza txarretan heziriko haurrak, hain justu, ohiko baldintzak masaren gizartean.\nTradizioaren Metafisika sailean azaldu zen oinazea besterik ezin duela espero bere instintu eta sentipenek menperaturik bizi den gizakiak, bere goitasun espirituala psike aldakorrarekiko nagusitasunean dagoelarik. Azaltzen da, ere, barne-mundu horren menderatzea dela bere ingurugiroaren ordenamenduaren printzipio edo kausa nagusia, zibilizazio tradizionala delarik gizakiaren ordena- adierazgarri nagusiena bere basatitasunetik espiritualtasunerako bide ebolutibo horretan. Hortaz, zer dela-eta ezarri zen monogamia herri zibilizatuetan? Bada, hori gabe ez dagoelako zibilizaziorik ez eta goi-balioetan funtsaturiko komunitate iraunkor eta sendorik, gizatasun bertutetsurik ez dagoen bezala instintuen menperatzerik gabe, horiek funtsezko baldintzak direlarik etikaren, filosofiaren, kulturaren, zientziaren edota artearen garapenerako.\nKorporatibismo Etnikoaren lehen atalean aipatu genuen moduan, ezin daiteke komunitaterik garatu gutxieneko kohesio, ordena eta bake sozialik gabe. Era horretan, ez da harritzekoa sendi monogamoaren eredua naturalki ezarri izana gizarte primitiboak zibilizaziorantz garatzen doazen heinean. Hala, ikus daiteke sistema monogamoaren arautzea Indiako Mānavá śāstra dharma legeetan edo Torà juduan. Roma eta Grezian, adibidez, legeek debekatu egiten zuten emazte bat baino gehiago edukitzea, nahiz eta onartua zegoen esklaboekiko ohaidetza. Kristo aurreko Europako gainontzeko zibilizazioetan ezkontza sindiasmikoak edo monogamia malgua ziren nagusi aipaturikoarekin batera, ahalik eta kristauteriak monogamia zorrozki arautu zuen arte.\nErroma zaharreko ama eta umeak\nEUSKAL LEINUA, EUSKALDUNTASUNAREN OINARRIA\nZibilizazio ororen oinarrizko egitura izateaz gain, korporatiboena ere bada familia. Oro har, sendi bateko kideak edozein lege eta arriskuren gainetik lehenetsiko du bere senideen ongizatea, are gehiago kide ahulenen kasuan, muga pentsaezinak gaindi baititzakete odolaren, tradizioaren eta bizikidetzaren bitartezko loturek sorturiko maitasun eta enpatiak. Dena den, XXI. mendeko euskaldunak senar-emazte eta semeek osaturiko taldean pentsatzen du familiaz ari garenean. Leinua da, ordea, komunitate tradizional eta etnikoen propio den familia-mota, hots, sendi zabala ere deiturikoa, eta baserriaren sabai-azpian bizi zirenek osatu ohi zuten modernitate aurreko Euskal Herrian: senar-emazteak, seme-alabak eta horien emazte eta semeek osaturiko taldea, oro har.\nBaserria unitate ekonomiko burujabea da oinarrian, eta dozena bat pertsonaz osaturiko sendi bat bizi zitekeen korporazio artatik nekazaritza, abeltzaintza eta basogintzaren bitartez. Zenbaitetan, erabateko autarkia ekonomikoa lortzera iristen zen leinu bat, burdinola, ehungailua eta ogia egiteko labea zutelarik euren baserrian. Autarkia ekonomikoa egiazko subiranotasunaren oinarrietako bat da, zorra eta mendekotasun ekonomikoa baitira XXI. mendeko tirania globalistaren arma nagusiak, eta, horretaz jakitun, euskalduna zinez subiranoa izatera iritsi zen bere askatasun-pultsu espiritualari jarraiki. Gainera, izaera sakratua zuen baserriak euskaldunarentzat, haren bitartez bizirauten baitzuen leinuak, baita askaziaren espirituak ere, psikearen bitartez adierazten den inkontziente kolektiboan. Nekez imajina zitekeen hura galtzea baino kondena handiagorik, izan ere, maiztertza madarikazio bat zen ondorengo belaunaldientzat. Horrexegatik ezartzen zen leinuaren eta, ondorioz, baserriaren bideragarritasuna etxekoen ongizate indibidualaren gainetik, eta kontzientzia korporatibo horren ondorioa da maiorazkoaren lege-tradizioa.\nUsadio horren arabera, oinordeko izendatutako semeari ematen zitzaion baserria bere ezkontzaren egun berean. Idatziz egindako hitzarmen baten bidez egiten ziren baserriaren jabe semea eta emazte berria, baina gurasoekin batera lan egiteko konpromisoa hartzen zuten horren truke, baita ere hobari gisa emateko jasotako ondasunen erdiak eta gurasoei hileta duina egiteko. Gainerako senideei diru apur bat, kutxa bat eta ohe bat ematen zitzaien jantzi berriekin, eta, kanpora irten edo baserrian bertan geratu ohi ziren lanean, kasuaren arabera. Errain berria onartua zenean ofizialki, leinuko amak zeremonia handiz eman ohi zion zurezko koilaratzarra jana banatzeko, eta agintearen eskualdatzea sinbolizatzen zuen keinu horrek.\nSukaldea zen baserriaren bihotza, hura zen leinua biltzen zen gunea, eta bertan hartzen ziren bisitariak. Era berean, sukaldean egiten zen haria gauetan, han aritzen ziren senideak kontu-kontari, bertan hitzartzen ziren ezkontzak eta hor babesten zen euskal kultura, tradizioa eta baita erriturik antzinakoenak ere.Tradizioaren Metafisika sailean azaldu zen bezala, etxeko sutondoan burutzen zen arbasoen gurtza, “sua zen hilen eta bizien arteko bitarteko magikoa” Ane Telletxearen arabera. Horretaz gain, talisman babesleen moduko zeinu eta tresnen bitartez hornitu ohi zituztenbaserriko sarrera, habe eta hormak, mehatxu ikusgai zein ikusezinak uxatzeko asmoz. Arrunt ezagunak ziren “IHS” anagramak zein gurutze kristauak XVI. mendeko baserrietan, erramua, gardu-lorea edo elorri zuriaz gain.\nBaserria eta leinua ziren euskaldunaren gotorleku nagusiak bizitzako zailtasunetan. Beti aurkituko zuen familiaren zaintza eta baserriko berotasuna gaixotasun eta gabezien aurrean, eta, era berean, elkartasun berarekin babestuko zituen bere senideak, eta baita bere aitaren etxea ere. Leinua zen, era berean, euskaldunaren plataforma tradizionala kanpo-munduarekin harremantzako: baserriaren izenetik datoz euskal abizen asko, eta, oraindik ere, baserriaren bitartez identifikatu ohi dira elkarren artean nekazari giroko auzokideak.Oro har, auzo-batzarren, auzolanen eta elizako liturgiaren bitartez erlazionatu ohi ziren Euskal Herriko familiak haien artean, baita ezkontzen arteko loturen bitartez ere. Bestalde, baziren behar ezberdinen aurrean sorturiko egitura korporatiboak, eta adibide interesgarri gisa aipa daitezke elkartasunezko aseguruen borondatezko elkarteak, non bazkide bakoitzak konpromisoa hartzen zuen parte hartzeko kaltetutako baserriaren berreraikitze-ordainketan.1541ean sortu zuten Azpeitian elkarte horietako batzenbait etxejaberen artean, “Etxeen suteengatikako eta horiek konpontzeko Adostasunezko Eskritura”ren bidez.Era berean, 1657an sortu zen “Hermandad de Casas Germadas” delakoa Bergaran, hirurehun bazkide baino gehiago zituelarik XVII. Mendean.\nIturbe Haundi baserriko leinua\nAipaturiko adibideetan ikusi den bezala, euskal herritarren bizimodu tradizionalaren erdigune nagusia izan da sendi zabala edo leinua. Egitura sozial horretan oinarrituriko barne eta kanpo dinamikek sorturiko baldintzei esker mantendu ahal izan da, gaur arte, Euskal Herria nazio gisa determinatzen duen euskara, euskal tradizioa, euskal kultura eta euskal etnia. Hori baino gehiago, esan daiteke familia-sistema tradizionalaren baitan sortu dela XXI. mendera tradizioz helarazia izan den Euskal Herria, eta horrek baieztatzen du egitura korporatibo tradizionalek duten nagusitasuna indar sortzaile eta ordenatzaile moduan. Horretaz jakitun, eta hiru altxamendu armaturen ostean, ahaleginez industrializatu eta urbanizatu zitueneuskal lurraldeak Estatu moderno kolonialak, Euskal Herri tradizionala suntsituz. Batetik, Espainiatik etorririko langilez bete ziren euskal hiri eta herriak ordura arteko homogeneotasun etnikoarekin amaituz; bestetik, haustura sakon bat gertatu zen leinu autonomoen bitartez sareturiko euskal komunitatean: loturak galdu eta jendartea atomizatu egin zen senar-emazte eta seme-alabetara mugaturiko familia-unitateetan.\nLEINUA, ASIMILAZIOAREN AURKAKO EGITURA KORPORATIBOA\nEstatu moderno liberal zein sozialistek ez ezik, mundu-mailako elite globalistek ere oztopo-gisa ikusten dute familia-egitura euren masaren dominazio-bidean. Aurreko atalean aipaturiko biztanleria frustratua, zatitua eta deserrotua nahi dute, errazagoa izan dadin bere kontrol eta menderatzea, eta horrexegatik dago erasopean familia duela mende-erditik hona mendebaldeko herrialdeetan. Helburu horretarako bidean, neurri ezberdinak izan dira ezarriak azken hamarkadetan zehargerra psikologikoaren bitartez.\nLehen neurria izan zen emakumea etxetik ateratzea, burujabetza ekonomiko eta sozialaren arrazoipean. Horrek, ostera, merkatuko ekoizpen-indarren bikoiztea eragin zuen soldaten balioa erdira jaitsiz. Lehen, gizonaren soldatatik bizi zitekeen familia osoa, eta, egun, ordea, bi soldata ez dira nahikoa sarritan familia aurrera ateratzeko. Egoera horretan, umeak izateari uko egin beharko dio emakumeak baldin eta burujabe izan nahi badu, eta hor sartzen da abortuaren legalizazioa bigarren neurri gisa. Dena den, amatasun-senak indar handiagoa izan ohi du berekoikeria materialistak baino, eta, behar horri erantzuteko ezartzen da hirugarren neurria, hots, Ongizate Estatua: Estatuak gizonezkoaren rol tradizionala ordezkatzen du. Senarra zen emaztea zein seme-alabak mantendu eta babesten zituena, hura baitzen bere funtzioa familia burgesak leinua ordezkatu zuenez geroztik, eta horrexegatik zen erakargarria emakumeentzat familia nuklear monogamoa. Baina, Ongizate Estatuak senarraren funtzioa ordezkatu du progresiboki azken hamarkadatan, eta hori familiarengandiko liberazio gisa ikusi dute feministek ohartu gabe askapen horren atzean Estatuarekiko dependentzia zuzen bat dagoela, bai beraientzat eta bai euren haurrentzat. Orain nahi dutenekin izan ditzakete umeak, eta ez du axola ez badute horiek hezteko diru eta denborarik, Estatua egingo baita umeen adoktrinazioa eta sostenguaren kargu, etorkizuneko esklabo perfektuak izan daitezen, beti ere familiarik osatu ezingo duten milioika gizon-emakumeren zergen bitartez. Laugarren neurri gisa dugu genero-ideologia eta LGTB mugimenduaren promozioa, zeina indar biziz ezarria izaten ari den gaur egun mendebaldeko herrialdeetan, eta, bereziki, Euskal Herrian. Monogamiaren heriotzak zibilizazio-aurreko poligamiara garama, eta sexu-merkatutik at geratzen ari diren milioika euskal gizon-emakumeren aukera bezala agertzen da homosexualitatea.\nGuzti horrek mendebaldeko nazioen heriotza ekarri dezake suizidio demografikoa eta ordezkapen etnikoaren bitartez, izan ere, biztanleria autoktonoa ordezkatua izango da hirugarren mundutik datozen etorkinen demografia-tasa altuagatik, immigrante horiek klan edo leinu-sistema bidezko komunitateetan antolaturik jarraitzen baitute hiri handietako ghettoetan. Eta guzti hori gutxi balitz, larritasun handiagoa hartzen du egoerak Euskal Herriaren kasuan, ez baita euskalduna familiaren funtzio tradizionalak ordezkatu dituen Estatua, eta horrek esan nahi du haur euskaldunak Estatu arrotzen curriculumetan adoktrinatuak izaten ari direla duela generazio ugaritik disoluzio etno-kulturala areagotuz. Hala, bi Estatu inperialen kolonizazioaz gain, azalduriko disoluzio global programatuari aurre egin beharko dio euskaldunak baldin eta herri gisa biziraun nahi badu, eta horrek panorama etsigarria dirudi. Hala ere, bada baldintza zailagoetan aurrera egitea lortu duenik, esaterako: herri kurdua.\nMediar inperioaren ondorengoak diren kurduak lau Estatu ezberdinetan zatituak, heziak eta sozializatuak izan dira; erlijio ugaritan zatiturik daude, eta horien artean etsaituriko islamiar salafistak eta yazidiak aurkitzen dira; gainera, elkar ulertzen ez diren lau hizkuntzatan mintzo dira; eta, hori gutxi balitz, hamarkadak daramate sarraski-politikak jasanez. Soilik Turkiako aldean 37.000 hildako eta ehunka mila errefuxiatu eragin ditu estatu-zapalkuntzak 1993. urtetik. Hala eta guztiz ere, 30 milioi herrikidez osaturiko nazio sustraitu bat izaten jarraitzen Kurdistan du 2017. urtean, eta gainera euren influentzia geopolitikoa handiagotu egin da Siria eta Irakeko gatazkak baliatuz . Nolatan izan dira gai zailtasun horiei aurre egiteko? Hain zuzen ere, leinuetan eta horien arteko konfederazio tribaletan oinarriturik dago esentzialki kurduen egitura soziala. Adibide gisa, aipa daiteke azken hilabeteetan ezagun egin den Barzani familiaren leinua. Irakeko Kurdistaneko familiarik boteretsuena da, Talabani klanarekin lehiatzen duelarik lurraldeko hegemonia. Biek dituzte euren polizia, alderdi politiko (KDP eta PUK) eta miliziak, eta mafia patriarkalen tankerako egituran daude antolaturik. Estatu Islamiarrak eragindako kaosaz baliatuz, Kirkuk hiria, aduana federalak eta lurraldeko petrolio-putzuak eskuratu zituzten Barzanitarrek Israeli merke saldu eta aberastuz, ahalik eta Irakeko indar nazionalek lurraldea berrokupatuko zuten arte 2017ko urrian. Leinu-sistema horren eraginez, autarkia ekonomikoan bizi izan da jendarte kurdua mendeetan zehar, eta horrek atzerritarrengandik nabarmen isolatu ditu.\nLeinu eta tribu kurduen mapa\nDiote sistema hori oztopo bat dela Estatu kurdu bat egituratzeko orduan, baina badira, gaur egun ere, gizarte antolakuntza horietan finkaturiko Estatuak. Aipamen bat merezi du Saudi Arabiak, non klan ezberdinetan oinarrituriko sare konplexu batek osatzen duen bere gizartea. Agintaritza zentral baten indar zentripetoak orekatzen du, ordea, tribuen indar zentrifugoa: monarkia absolutuak. Erreinuaren izaera absolutua izanik ere, herrialdeko klan historiko horiek aukera izan zuten errege-ondorengotza eskuratzeko Al-Saud familiako hierarkian integratuz ezkontza-loturen bitartez, eta, horrexegatik, leinu guztietara zabaltzen da erreinuko botere-egitura. Horrela, zerbitzu sekretuak eta nazioarteko politika kontrolatu ditu tradizionalki Sunan leinuak; Guardia Nazionalaren jabe da, berriz, Shammar tribua; al-Jiluwi klanak eragin handia du ekialdeko petrolio-guneetan; “printzipe gazteek” finantza sistema kontrolatzen dute nagusiki; eta, azkenik, erreinuaren ideologia eta erlijioan eragin izugarria dute Muhammadibn ‘Abd al-Wahhab-en ondorengoek. Finean, dinastiaren parte diren leinuei irekia dagoen aginpide-sistemak faboratzen du Arabia Saudiren barne-kohesioa, eta adibide horrek esan nahi du posible dela aginte zentralizatu batekin partekatu leinuen autosufizientziarako joera, bi sistemen abantailak fusionatuz.\nAipaturikoa eta gero, baten batek esan dezake komunitate-mota horiek posible direla soilik ekialde hurbila bezalako lurraldeetan non aurreragoko fase historiko batean aurkitzen diren, eta horrelakorik ez dela posible Europa postmodernoan. Aitzitik, bada duela seiehun urtetatik Europako herrialde ezberdinetan bizi izan den komunitate etniko bat, zeina ez den asimilatua izan herri hartzaileen baitan hain justu jeloskorki gorde duen leinu-sistemagatik.\nHERRI IJITOA, SEI MENDE DISIOLUZIOARI AURRE EGITEN\nDuela mila urte Indiako iparraldean sartu ziren mairuak lehenengo aldiz, eta Kali jainkosaren kultu-sekta bat kanporatu zuten egotzirik lapurreta, harrapaketa eta deabruaren gurtza. Hurrengo mendeetan Pertsia, ekialde hurbila eta Bizantziar inperioa gurutzatu zuten ahalik eta Europara iritsi ziren arte orain dela sei mende. Lapurreta, iruzurra eta bertoko legeekiko errespetu-falta zekartzaten haiekin batera, eta aurki irabazi zuten autoktonoen etsaitasuna, eta, horrekin batera, baita deportazioak, kartzela-zigorrak eta asimilazio-planak ere. Erbestea eta baldintza arrotzak gora-behera, ijitoek talde diferentziatu moduan bizirautea lortu dute gaur arte, eta horren arrazoia leinu-bidezko antolakuntzarekin loturik dago, beste gauzen artean.\nEuskal Herriko auzo batean ijito edo motxaile-familia bat ezartzen bada, aurki azalduko dira kide gehiago, hutsik dauden etxeak okupatuz, ahalik eta bi dozena inguruko talde bat osatuko den arte. Talde hori “lekuko senideen komunitatea” edo “patri-taldea” moduan izendatzen du Teresa San Romàn adituak, eta lehen aipaturiko sendi zabalaz eratua dago oro har. Zenbait kasutan familia zabal bat baino gehiagoz osaturik egon daiteke ijitoen lekuko komunitatea, nahiz eta gehienetan ahaidetasun-lotura patrilinealak izaten diren familia horien artean. Hala, anai talde batek eta euren sendi zabalek osaturiko “patri-taldea” izaten da Erromanien komunitate-eskema ohiko bat. Horretaz gain, talde horiek ez dira sekula isolaturik egoten, eta beti dituzte ezkontza edo senidetasun bidezko harremanak beste komunitateekin leinu-sare handiago bat eratuz, Estatu ezberdinak barne hartzen dituelarik sare horrek. Elkartasun-sistema internazional horrek antzekotasun handia du aurreko atalean aipaturiko diasporako komunitate judu ezberdinen arteko sare globalarekin, eta, nazioarteko klan-bidezko lotura horiek direla-eta, ijitoak subjektu egokiak dira heroinaren garraio eta banaketaren negoziorako, oso zaila baita poliziarentzat sare etniko batean infiltratzea.\nPatri-talde ijito baten adibidea\nEuren leinu-kideen artean igarotzen da motxaileen bizitza osoa, ogibidetik hasita aisialdi eta ospakizunetara arte, eta familiari loturik dago banakoaren balio eta nortasun indibiduala. Arazo ororen gainetik, lehentasuna du senideen arteko elkartasunak horietako baten gaixotasun edo ezbeharraren aurrean, eta, elkarren artean gatazkarik badute ere, beti batuko dira mehatxua kanpotik datorrenean. Izan ere, oso argi dute ezarria haien eta gainontzekoen arteko muga, eta hori argi ikusten da jende edadetuarekiko tratuan: ijitoek errespetu handiz tratatzen dituzte euren familiako agureak, haiek baitira komunitateko epaile eta autoritate gorenak; aldiz, eskrupulurik gabe lapurtu ohi dituzte motxaile ez diren adindunak, jarduera arrunta delarik Errumaniatik datozen ijitoen artean. Moral bikoitz horrek argi erakusten du badela balio-hierarkia bat erromanien mundu-ikuspegian, non euren leinua legokeen piramidearen goialdean, ondoren beste etnia-kideak, eta, azkenik gainontzekoak.\nHala, argi dago ijitotasuna balio sakratu bat dela erromanientzat, eta hori agerian geratzen da ezkontzaren instituzio zein erritualean. Ezkontza da banakoa “heldutasun etnikora” daraman iniziazio-bidea, hau da, romi osotasunera edo benetako ijitotasunera. Umeen etorrerak kontsakratzen du estatus berri hori, eta horrexegatik da garrantzizkoa “zapi odolduaren proba”, zeina ijito-ezkontzako erritualik garrantzizkoena den. Finean, hori da erromani gazteek duten bide bakarra kategoria sozialean igo eta gainontzeko leinu-kideen errespetua lortzeko, erdizkako ijito gisa hartua baita mutil edo neskazaharra dena, eta horrexegatik ezkondu ohi dira oso gazterik. Bestalde, datuek diote etnia-kideen artekoak direla Espainiako ijito-ezkontzen %90a, horietako ugari lehengusu edo senitarteko hurbilen artean burutzen direlarik. Horrek erakusten du badela tendentzia bat etnia eta klan-bidezko antolakuntza soziala babesteko motzaileen baitan, eta hori kontu serioa izan ohi da familia askotan, izan ere, leinutik kanporatua da paio batekin ezkontzen dena.\nBukatzeko, ezin aipatzeke utzi ijitoek sistemarekiko duten independentzia erlatiboa, zeina faktore erabakigarria izan den euren biziraupenean. “Gypsy work – gadjo work” izeneko ikerketan ondorioztatzen da sistematikoki errefusatzen dutela motxaileek nagusi paio batentzat lana egitea, lan-ordutegiak edukitzea edo leinu-kideak ez diren langileekin denbora igarotzea, hein batean, euren nagusitasun etnikoarekiko sinismena dela-eta. Bestalde, ijitoek ez dute paioen legea onartzen, patriarkak zuzenduriko leinuko legea baita eurek errespetatzen duten bakarra. Horretaz gain, errealitateak adierazten du ijitoek duten interes-falta lan produktiboekiko, seguru aski ekintza ez-duin gisa ulertzen dutelako, juduek nekazaritza ulertzen duten modu berean. Hiru faktore horien ondorioz jo ohi dute lapurretara, bizkarroikeriara, narkotrafikora eta delinkuentziara, eta ez, zenbaitek dioten moduan, sufritzen duten bazterketa eta jazarpenagatik. Ijitoek jasaten duten bazterketa bakarra eurak euren buruei sei mende hauetan ezarritakoa da, izan ere, eurak dira gainontzekoekin konpondu nahi ez dutenak, ingurunean integratze soila mehatxu bat baita euren biziraupen etnikoarentzat.\nNEGUAREN AURREAN, EUSKAL LEINUAREN ITZULERA.\nHerrien arteko biziraupen-borroka bezala uler daiteke Historia, gizakiarentzat bizitza bera borroka jarrai bat den moduan. Gisa berean, espezieen arteko gudu-zelai bat da natura bera, eta espezie bakoitzak teknika propioak garatzen ditu iraute-borroka horretan garaile ateratzeko: batzuek bizkarroitzarren bitartez bizirauten dute, beste batzuek espezieen arteko kooperazioaren bitartez egiten dute aurrera, otsoek korporatiboki garaitzen dituzte neguak dakartzan bizi-baldintza zailak… Era berean, ikusi da nola antolakuntza korporatiboa den Estaturik gabeko herriek duten armarik nagusiena biziraupen-borrokan irabazle ateratzeko. Eta, azaldu da ere, nola familia tradizionala edo leinu-sistema den antolakuntza korporatibo horren muina. Urrun joan gabe, argi geratu era horretan antolatzen zirela gure arbaso euskaldunak garai zaharretan, ahalik eta modernitatera jaurtiak izan ginen arte. Hortaz, honakoa da guzti horretatik ateratzen den ondorio nagusia, eta, bide batez, doktrina korporatibistaren lehen zutabea:\n“Euskal familia osasuntsuen komunitatea da Euskal Nazio osasuntsu baten esentzia, eta Euskal Nazio osasuntsu bat da etorkizuneko Euskal Estatu baten beharrezko baldintza”\nIjito, kurdu edo juduen kasuan ez bezala, euskalduna arazo larri batean aurrean dago: euskal leinu-sistema suntsiturik eta euskal familia burgesa krisian, disoluzio nazional bateranzko azken fasearen aurkitzen da bere aberria. Panorama horren aurrean, posible al da euskal jendartearen inertzia suntsitzaile hori gelditu eta euskal leinuen sistema berpiztea? Azaldu dugu, eta soberan dokumentatua dago, familiaren suntsiketa ez dela fenomeno natural bat eta, aitzitik, borondate politiko bat duela atzean, zeina adierazten den “progresista” gisa izendatuak diren mugimendu-politiko subertsibo ezberdinen bitartez. Beraz, indar politiko subertsiboak badira euskal ehun sozial tradizionalaren disoluzioaren eragileak, kontrako norabidean erresistentzia egingo duen indar politiko bat izan beharko du berau berrezarriko duen motor edo eragilea. Zoritxarrez, baina, ez da existitzen Euskal Herriaren biziraupenaren aldeko borroka bere egin eta euskal leinu-sistema berrezartzearen eginkizun gorena bere gain hartu duen mugimendu politikorik. Mugimendu hori izango da Euskal Korporatibismoa, horretarako jaio da eta hori da bere izatearen arrazoia. Status quoaren paradigmak haustera datorren mugimendu politiko orok behar ditu, premisa moduan, paradigma horiekin hautsi eta kontzientzia berri bat garatu duen hastapeneko taldea. Beste hitzetan; euskal korporatibistak behar ditu nahitaez Euskal Korporatibismoak bere ibilbidea hasteko. “Perogrullada” bat dirudi esaldi horrek, baina argi eduki beharreko gauza bat adierazten du: indibiduala izan behar du aldaketarako lehen pausua, eta banakoen kontzientziazio indibidualetik etorri beharko du ekimen kolektiboa.\nBeraz, nolakoa izan behar du euskal korporatibistaren ikuspegi eta jarrera oro har eta, batez ere, familiari dagokionean? Euskal korporatibistaren bizi-legea gauza sinplea da formulatzerako garaian, baina lan heroikoa bihurtzen da ekintzetara eramaterako orduan: euskal korporatibistak soldadu bat bezala ikusten du bere burua bere bandera delarik euskal nazio etnikoaren biziraupena eta duintasuna. Bere gudu-zelaia, aldiz, bizitza bera da, hots, egunerokotasuna. Hala, bere bizitzako erabaki eta ekintza orok izan behar du irizpide gisa Euskal Herriaren biziraupena eta duintasuna, norbanakoaren interes, desio eta berekoikerien gainetik: hizkuntza erabiltzerako orduan, bikotea aukeratzeko orduan, bere aisialdiari erabilera ematerako orduan, ogibidea hautatzeko orduan… euskal korporatibistak beti eduki beharko du gogoan bere erabaki eta ekimenek egin dezaketen mesede edo kaltea proiektu politikoari, eta modu horretan ulertu beharko ditu familiaren barneko harremanak ere, betiere jakinda euskal familia osasuntsuen komunitatea euskal nazio osasuntsu baten esentzia dela. Era horretan ulertzen du familiaren garrantzia euskal korporatibistak, euskal nazioaren defentsarako arma-nagusi gisa, eta horren ondorioz ahaleginduko da berau indartu eta zaintzen, alfa-otsoek beren taldea zaintzen duten moduan. Bide horretan, honako irizpide hauek jarraituko ditu euskal korporatibistak bere familiarekiko:\nEuskal korporatibistak beti lehenetsiko du familia-kideen ongizate fisikoa interes indibidualen gainetik (“otsoaren indarra taldea da, eta taldearen indarra otsoa da”), eta, aukeran, beti babestuko ditu bere senideak larrialdi edo arrisku ororen aurrean, horretarako legea hautsi edo bere burua arriskuan jarri behar badu ere. Modu horretan, nahiagoko du kartzela bere leinu-kideen aurkako umiliazioa baino\nEuskal korporatibistak senitartekoen ongizate psikiko eta espirituala gainezarriko du edozein desio indibidualaren gainetik. Bere buruaren degradazioa familiarentzako desohorea da, eta hori arau izan behar du jokabide okerren aurrean: alferkeriaren aurrean, parrandaren aurrean, drogen aurrean, sexuaren aurrean eta abar.\nEuskal korporatibistak familiaren ongizatea gainezarriko du bere interes indibidualen gainetik bikotea aukeratzerakoan, hots, lehentasuna emango die bikotekidearen balio, jokabide, kultura edota hizkuntzari desio sexualen edo azaleko apasionamenduen gainetik. Finean, bere familia-proiektua proiektu politiko bat ere bada, eta, horren baitan, bere buruari galdetuko dio ea bikote horrek bere ume euskaldunen guraso ona izateko ezaugarriak betetzen dituen edo ez. Euskal Herriak familia euskaldun, sendo eta iraunkorrak behar ditu baldin eta biziraungo badu. Iraunkortasun hori ezin daiteke guztiz bermatu, baina bai ekidin daitezke ageriko arriskuak.\nEuskal korporatibistak bere familiaren euskalduntasuna bultzatu eta babestuko du militanteki. Horrek ez du esan nahi erdaraz mintzatzeko joera dutenen aurka jarri behar denik, horren kontra, eredu sendo bat bihurtuko da euskararen eta euskalduntasunaren defentsan, eta bere eredu heroikoarekin bultzatuko ditu bere senideak euskaraz bizitzera.\nAukeran, euskal korporatibistak beti erabakiko du senideekin lan egin edo familiaren negozioa jarraitzea, baldin eta ez badu argi bere karrera profesionala edo ez badu zaletasun berezi bat. Sarritan gertatu ohi da gurasoek lan handiz garaturiko negozio edo lanbidea bertan bera geratzea errelebo falta dela-eta. Horren aurrean, beti da gomendagarriagoa senideek hasiriko ogibidearen testigua hartzea, izan ere, horrek subirano edo independenteagoa egiten du familia-barneko ekonomia, biziki indartzen ditu senideen arteko loturak eta jarraipen bat ematen dio urteetan bilduriko esperientzia eta lanari.\nEuskal korporatibistak arreta handia izango du familiaren ekonomian, zorpetzeak eta galera ekonomikoak ekidinez ahal bezain beste. Puntu honetako ideia nagusia honakoa da: “diruaren zirkulazioa senide eta nazio-kideen artean hainbat eta gehiago mugatu, hainbat eta hobe”. Modu horretan, beti izango da hobe senitarteko edo hurbileko euskaldun baten dendan erosi, auzoko txinatarraren edo pakistandarraren dendan erostea baino. Era berean, beti izango da hobea senitartekoen artean uztea dirua, banketxean kreditu bat eskatzea baino.\nEuskal korporatibista euskal mugimendu korporatibista garatzen eta uztartzen saiatuko da, euskal familiek mugimendu politiko baten beharra baitute beraien artean elkartu, antolatu eta saretzeko. Modu horretan, euskal nazioaren biziraupenaren alde lan egin nahi duten aberri-kideak bilatuko ditu, eta horiekin batera ahaleginduko da proiektuari bizia ematen.\nDozena bat euskaldunek irizpide horiek bere egin eta beren bizitzan ezartzen dituzten egunean, orduan esan ahalko da: bada etorkizunik.\nCategories euskal korporatibismoaTags familia, korporatibismo nazionala\tPost navigation\n4 thoughts on “KORPORATIBISMO NAZIONALA (II. atala): Leinuaren itzulera”\nazaroa 18, 2017 at 4:39 pm\t | Hasi saioa erantzuteko\nGaraiak aldatzen doaz, pentsamenduaren garapenak garapen teknologikoak (industriala kasu) eta sozialak dakartza. Kontua da gure etxaiek garai aldaketetaz baliatzen direla gure aurka egiteko, guk ez baikenituen aurreikusi, eta gure begietan haiek egindako fenomenoak izan ziren. Haiek ez dute gaitasuna mundua mugitzeko, munduaren gora-beherak erabiltzen dituzte inteligentziaz.\nNiretzat, epe luzerako helburua euskaldunok aldaketa hauetan surflariaren moduan aurrera egitea da, aurreikusi, artea menperatu, eta gure etxaien aurrean iniziatiba hartu behingoz, ez garai aldaketa bakoitzean gu atzean gelditu, olatuaren kontra jo. Baina iniziatiba hartu eta artea dominatzeko behar dira giza hierarkia, egitura eta tradizioak.\nBestalde lan bikaina leinu prehistorikotik gaur egungo aitatxo-estatuaren familia eredura egin duzun irakurketa. Oso zabaldua zegoen ingelesez eta españolez interneten, baina badirudi hau euskaraz idazteko beldurra izan duela jendeak.\n-“Euskal korporatibistak beti lehenetsiko du familia-kideen ongizate fisikoa interes indibidualen gainetik”\nEspero dut norberaren ondorengoei buruz ari zarela. Kontuan harturik hain justu zuk testuan kritikatu dituzun jarrerak zabalduenak direla, probableena da zure familia ere berdina izatea. Nik nire familiaren ongizatea nirearen gainetik jarri izan banu esklabu, español eta analfabeto bat nintzateke, baliteke bizirik ere ez egotea. Ondorengoetaz ari bazara noski, norbera da bere ondorengoen ongizatearen erantzule.\n– “Euskal korporatibistak senitartekoen ongizate psikiko eta espirituala gainezarriko du edozein desio indibidualaren gainetik.” Familian inoiz ezin du lekurik egon gorroto, zabarkeria, pesimismo eta utzikeriarekiko, kutsakorrak baitira. Umeen garapenean jarrera bera ezinbestekoa da, edukazioaren zehaztasunak baino askoz garrantzitsuagoa. Umeek alaitasuna, harmonia, askatasuna eta diziplina behar dituzte beste ezeren gainetik.\nBestetik, uste dut ezinbestekoa dela erakustea ez daudela bakarrik munduan. Eta ez orain egiten den zentzu marxistokristau penagarrian, non nolabait irakasten zaien gainontzekoei enbarazurik ez dietela egin behar eta zintzo izan. Baizik eta zentzu positiboan, haiek ikus dezaten euskaldunon eta gizaki guztion proiektu erraldoi honetan partaide izan eta eragin ahal izango dutela.\n– “Euskal korporatibistak familiaren ongizatea gainezarriko du bere interes indibidualen gainetik bikotea aukeratzerakoan”. Beno, ez dut uste inork elkartu nahiko duenik bere famili proiektuaren aurka dagoen inorrekin.\n– “Euskal korporatibistak bere familiaren euskalduntasuna bultzatu eta babestuko du militanteki.” Hor hoberena da ohitura onak igortzea, euskarak guztirako ematen duela erakustea. Zeren guraso askok umeei transmititzen dietena euskara okindegi eta pintxopotean aritzeko hizkuntza dela. Ume-kotxea hartu, txoznara joan, eta kaña eskuan euskaraz. Gero etxera iritsi eta apalategian Perez Reverte, irratian Fitipaldis eta telebistan La Noche De. Umeek ikusten dutena da euskara mozkorren hizkuntza dela, eta gaztelania kultuena. Eta noski ere ingurune euskaldunetan haztea, bestela jai duzu.\n– “Aukeran, euskal korporatibistak beti erabakiko du senideekin lan egin edo familiaren negozioa jarraitzea, baldin eta ez badu argi bere karrera profesionala edo ez badu zaletasun berezi bat.” Intelektoan, esan nuen bezala, eta berdin gertatzen da ekonomian, gaitasunak gehienbat heredatuak dira geneen eta hezkuntzaren bitartez. Eta negozioa eta dirua berak ere noski. Euskaldunon aldeko euskaldunon ekonomia bat nahi badugu familia negozioaren ideian hausnarketa oso serio bat egin beharko da. Askatasunez erabaki dezaketen bitartean, gurasoen betebeharra da umeei haiek dakitena, filosofia eta profesioa barne, irakastea. Hau ez egitea sekulako kaltea da. Bestela eskola eta unibertsitatean irakatsiko dizute esklabo zintzoa izaten, profesio bakoitzeko sekretuak soilik gurasoek irakatsi dezakete. Umeei filosofia, artea, profesioa ez irakastea ez da haiei askatasuna emateko, utzikeriaren aitzakia besterik ez da. Ume ahaltsua izan ahal izateko lehenik eta behin ahalmenak eman beharko zaizkio… Eta zenbat gazte doaz unibertsitatera pentsatzen hor zerbait berezia irakatsiko dietela… hobe lukete 18 urtetatik negozio baten artea ikasi eta gurasoengandik praktikaz ikasi.\n– “Euskal korporatibistak arreta handia izango du familiaren ekonomian, zorpetzeak eta galera ekonomikoak ekidinez ahal bezain beste.” Guztiok saiatzen garela esango nuke.\n– “Euskal korporatibista euskal mugimendu korporatibista garatzen eta uztartzen saiatuko da” Bai, zein familiarekin elkartzen zaren ere garrantzia du. Nazioa indibiduo, familia, eskola eta enpresen sare bat izan behar du. Ez dezagun orain indibiduoen masa familien masan bihurtu…\nEdozein modutara argi dago umeekiko utzikeria (batzuk askatasun deitzen diote) mugagabea, eta indibidualismo mugagabeak ez dutela ezer onik ekartzen. Eta aurkakoa ere, familien gehiengo bat kontrako jarrerakoak dira, gurasoak frakasatu batzuk direlako, haien seme-alabak behartzen dituzte musikari edo banakari arrakastatsuak izatera, haien kalte psikologikorako. Gizarte batek funtzionatzeko lehenik indibiduoak askatasuna eduki behar du, eta ondoren gizarteak egituratua egon behar du. Eta hor familiaren rola da garrantzitsuena. Behin eta berriz esan dut hau. Gehien kondizionatzen gaituen estamentua da, ondorengotza genetiko eta kulturalaren lehenengo iturria baita.\nBaina hain justu familiak duen garrantziagatik, gure gurasoen aurka ekitera behartuak gaude, beste familia eredu bat aurrera eraman ahal izateko.\nLan bikaina. Azaleratu duzu familia erasotzearen modan honetan (alde batzuetatik zein besteetatik) estamenturik garrantzitsuena dela.\nazaroa 19, 2017 at 8:28 pm\t | Hasi saioa erantzuteko\nBide batez: http://guraso.eus/\nGuraso izatea sekulako abentura da, prestakuntza behar du, baina zoritxarrez umeen prestakuntza izpiritual, emozional eta intelektualean jendearen %95a inepto hutsa da. Nik uste dut administrazio kolonialek eman beharko luketela tresna emozional eta pedagogikoen oinarriak guraso guztien eskura.\nEgia esan familiaren gaiak artikulu asko eta askorako emango digu…\nazaroa 22, 2017 at 4:56 am\t | Hasi saioa erantzuteko\nMilesker erantzunagatik Joseba,\nArtikuluaren ideia nagusia honakoa azpimarratzea da: familia, eta, zehatzago esanda, familia zabala ezinbesteko estamentua da euskararen, euskal tradizioaren eta euskal demografiaren iraupen eta berrindartzerako. Hau aipatzea gauza elementala dirudi, baina balio handia du familia bera instituzio gisa erasotua eta, kasurik hoberenetan, abandonatua eta baztertua den garaiotan. Ideia hori benetan abertzale den orok barneratu beharko luke, izan sozialista, liberala edo korporatibista.\nFinean familia eta leinua ezinbesteko armak dira euskaldunon askapen eta ahalduntze nazionalerako, eta ideia hortatik zenbait irizpide orokor bota ditut ekimienerako, gutxi gorabeherako irizpideak beti ere. Zeren, eta ondo egin duzu esaten, latza da egun familien panorama ikuspuntu euskaldun eta korporatibista batetik, eta gainera kasu bakoitza mundu bat da, eta gainera ez da berdina seme edo guraso baten ikuspuntutik jardutea. Nire ustetan, banako bakoitzak hausnartu beharko du nola ezarri bere errealite hurbilean landuriko irizpide korporatibista horiek .\nHala, baserri-giroko familia euskaldun batek jada badu kultura korporatibo bat, leinu moduan ekiteko lotura sakonen bitartez elkar babestuz eta harremanduz, eta hor egin beharrekoa da senideak kontzientziatu balio korporatibistetan kultura hori galdu ez dadin, eta aurre-baldintza horien potentziala politikoki aprobetxatu. Hirietako familia euskaldunek, aldiz, indibidualismoari, atomizazioari eta ingurune erdaldun baten eraginari egin beharko diote aurre, beste gauzen artean, batez ere elkarren arteko loturak landuz, adibidez, familia-negozioaren bitartez edo, sinpleki, bizikidetzan sakonduz. Nire kasua, adibidez, hiriko familia euskaldun batena da, eta, balio korporatibo batzuk mantentzen diren arren, gainontzeko sendiarekiko loturak nahiko urriak dira, eta hori litzateke landu dezakedan puntu bat, esateko.\nBeste muturrean ditugu familia desestrukturatuak edo kultura erdaldun batekoak. Sendi horien potentziala urria da euskal komunitate korporatiboaren parte izateko, kasu askotan familia jada ez da tresna bat aberriaren alde baliatzeko, eta zenbaitetan oztopo bat izatera iritsi daiteke. Egoera horietan hobe da esfortzu guztiak sendi berri bat eraikitzera bideratzea, zuk diozun moduan. Eta, azkenik, familiarik ez duen jendea dago arrazoi ezberdinengatik. Jende hori ez da inolaz ere outsiderra, aitzitik, bere sare korporatiboa garatu dezake oraindik landu ez diren beste egituretatik: kuadrila, kultura edo kirol arloko elkarteak, gremioak etabar. Plataforma horien bitartez sentsibilitate bereko jendearekin lotu daiteke, bere sare propioa garatuz, eta akaso familia osatzeko bikote bat topatu dezake ere. Hemen garrantzitsuena da euskal komunitatea berpiztea. Familiak, logika osoz, komunitate horren erdigunea izan behar dute, eta etorkizuneko mugimendu korporatibista nazionalaren lehentasunetariko bat, baina edonork lagundu dezake horretan, lehenik bere inguruneak ematen dizkion potentzialitateen kontzientzia hartuz, eta ondoren jarrera aktibo, militante eta heroiko bat izanez ingurune horrekiko harremanetan.\nGauza zaila da aipaturikoa, jakina, baina arazo eta erronkei aurre eginez goratu ohi da gizakia, eta bada garaia euskaldunok endekapenaren tendentzia gelditu eta goratzearen tendentziari heltzeko.\nazaroa 24, 2017 at 6:33 pm\t | Hasi saioa erantzuteko\nHemen gaiarekin zer-ikusi handia duen podcast bat: https://www.ivoox.com/disidencia-podcast13-patriarkado-audios-mp3_rf_10433114_1.html


Santa Ageda bezperako koplak, auzoz auzo - Irutxuloko Hitza : Irutxuloko Hitza\nGaur, otsailak 4, Santa Ageda bezpera da, eta ohitura jarraituz, Santa eskean koplak abestuko dituzte hainbat auzotako bizilagunek txapela eta makila eta guzti.\nAietekoak izango dira ateratzen lehenak, 18:30etan abiatuko baitira Jolastokitik koplak abestuz. Grosi dagokionez, 19:00etan aterako dira Santa eskean Karkizano kaletik. Ordu berean abiatuko dira Egiakoak, Arrano elkartean hasiko baitira bizilagunak koplak abesten. 19:00etan aterako dira baita ere Loiolako Erriberakoak, Santiago plazako Tahona aurretik. Pixka bat gehigo itxaron beharko dute Ederlezi Emakumeen Etxeko abesbatza ikusi nahi dutenek, 20:00etan hasiko baitira kantuan Erdialdetik. Antiguan ere aterako dira. Antiguotarra elkartetik abiatuko dira, 19:30ean. Amaran Donosti Berri elkartean geratu dira, 19:30ean.\nErlazionatutako edukiaSanta Ageda bezperako koplak abestuko dituzte GrosenSanta Ageda bezperan Aieteko kaleak kantuz beteko dituzteSanta Ageda bezperako koplak abestuko dituzte Loiolako ErriberanEmakumeen Etxeko abesbatzak Santa Agedako bezperako koplak abestuko ditu


Azucarera Alavesa - Euskadi Industria Ondarea\nTenplu bat azukrearentzat\nAzukre faktoria handi bat sortzeko ideia Araban lantzen hasi bazen ere, 1863an, erremolatxa azukre findu bihurtzeko instalazio hau ez zen eraiki 1900eko martxoaren 26ra arte, Ajuria eta Hueto industrialarien eskutik.\nGune handi hartatik, zeinak han lan egiten zutenentzako etxebizitzak ere bazituen eta 1980ko hamarkadara arte funtzionatu zuen, pulpa, melaza eta azukrea ekoizteko erabiltzen zen nabea gelditzen da, eta fabrikaziorako behar zen energia sortzeko erabiltzen zen argindar-zentralaren tximinia.\nHura itxi eta abandonatu ondoren, instalazioen zati bat eraitsi egin zuten. 1988 eta 1999 artean multzoa birgaitu egin zuten, Mikel Garbizu arkitektoaren zuzendaritzapean, maila teknologiko altuko proiektuak aterpetzeko eta kongresuak eta askotariko ekintza sozialak hartzeko.\nMonumentu izendatu zuten 2000. urtean; Arabako industria-ondarearen arkitektura nabarmenenetako bat da.\nVista general Azucarera\nInterior de instalaciones con nuevos usos


Euskal dantzak eta katalanak lotzen dituen Villanoari buruzko ikastaroa — dantzan.eus\nHemen zaude: Hasiera › Albisteak › Euskal dantzak eta katalanak lotzen dituen Villanoari buruzko ikastaroa\nCarles Más y García eta Francesc Tomás Aymerich. Dantzan Ikasi, 2015-12-19. Argazkia: Josu Garate-Dantzan CC-BY-SA\nXuriach taldeak Villanoen inguruko ikastaroa antolatu du Bartzelonan abuztuaren 1etik 3ra. Ikastaroan antzinako dantza tradizionalaren praktikatik abiatuta, musikaren eta dantzaren oinarrizko fenomeno metrikoak eta loturak argitu nahi dituzte, dantza tradizionalaren estetikaren oinarria baitira. Villanoen populartasunari erreparatuko diote, hainbat lekutan ezagutzen den dantzarako musika da, kultura kataluniarrean, gaskoian, frantsesean eta baita euskal kulturan ere topatu dezakegu.\nBertso heptasilabikoen metrikan oinarritutako dantzen mugimenduaren antolakuntza ikertuko dute, Villanoa (ball rodó, sardana, corranda) tradizio katalanetan, gaskoian saut eta branlo; euskaldunean jauziak, zortzikoa eta makil-dantza; eta frantsesean branle. Dantzaren forma konkretuaren hastapenean zentratuko dira, musikaren eta mugimenduen arteko loturak nabarmenduko dituzte. Edozein musikariri eta dantzariri zuzendutako ikastaroa da.\nCarles Más y García: musikaria, dantzaria, dantza tradizional eta antzinako dantzaren maisua, etnokoreologian, musikan eta Europako dantzan ikertzailea. Espainiako Dantza Saria, 1985.\nAnna Romaní i Hernandez: dantzaria, koreografoa, pedagogoa eta musikaria. Antzinako dantza eta dantza garaikideko zenbait estilotan espezializatua.\nMarc Riera i Albaiges: musikaria eta falbiol eta tambori eta fagots historikoen pedagogoa, antzinako musikan interpretazioan goi mailako tituluduna ESMUC-en.\nFrancesc Tomás Aymerich: eskola klasikoan eta folklorean eta etnomusikologian ibilbideak uztartzen dituen musikaria. Dantza laguntzen espezialista.\nEdwin García: Hari pultsatu historikokoen eta klasikoen musikaria eta pedagogoa, antzinako musikan interpretazioan goi mailako tituluduna ESMUC-en. Ikertzaile espezializatua iberiar penintsulako eta Hego Amerikako hari pultsatu barrokoetan.\nData: 2017ko abuztuaren 1a, 2a eta 3a\nLekua: Escola Municipal de Música Can Ponsic de Barcelona (Av. de Josep Vicenç Foix, 51, 08034)\nOrdutegia: 9:30-14:00 eta 17:00-19:00 (maila altuko musikariak 16:00-19:00, azken egunean, 21:00etan dantzaldia Consell de la Vila plazan)\nPrezio orokorra: 95 €\nPrezioa, maila altuko musikari sesioarekin (hautazkoa): 110 €\nIzen-emateko epea: bete arte\nIzen-emateko muga: 30 ikasle\nInformazioa: Villanos: Balls rodons, sardanes, corrandes i els seus parents del nord (Xuriach)\nXuriach: 1700 inguruko sardana bat


Beste Hezkuntza lege berri baten atarian - - Alea.eus\nBeste Hezkuntza lege berri baten atarian\nEduardo Arriolabengoa Abasolo 2020-11-12 10:02\nAsko sinplifikatuz gero, bi muturreko hezkuntza filosofiak definitu ditzakegu, utilitarista bata, humanista bigarrena.\nMadrilen Kongresuko Hezkuntza Batzordea osatzen duten parlamentariek Gobernuak aurkeztu duen hezkuntza lege berriaren zirriborroa eztabaidan dihardute, eta duela egun batzuk jakin dugu ERC eta Bildu botoei esker, gaztelania ez dela irakats hizkuntza bakarra izango. Berehala atera dira PP, Vox eta Ciudadanos alderdiak akordio horren aurka Auzitegi Konstituzionalera joko dutela mehatxatuz.\nIkustear dago lege berriaren proiektua, Celaaren proposamena, batzordetik pasa ondoren onartuko duen Kongresuak. Eta onartua bada, eta indarrean jarrita, zein izango den iraupena. UCD, PP eta PSOE izan dira 1978ko Konstituzioa onartu zenetik Espainia gobernatu duten alderdi politikoak. Ordura arte 1970 urteko Hezkuntza Lege Orokorra zen indarrean zegoena. Geroztik hauek dira bata bestearen atzetik argitaratu diren legeak, gaur egun indarrean batzuk, indargabetuak edo aldatuak besteak: 1980 LOECE; 1985 LODE; 1990 LOGSE; 1995 LOPEG; 2002 LOCFP; 2002 LOCE; 2006 LOE; 2013 LOMCE. Sozialistek egindako legeak PPk indargabetu ditu eta PPk onartu dituenak PSOEk bota ditu atzera.\nZeintzuk dira orain arte gehiengoa izan duten bi alderdi hauen arteko aldeak horrelako jarrera eta joera justifika ezina azal ditzakeenak? Nola eduki liteke hezkuntza sistema oso bat horrelako egoeran, ia urteroko aldaketekin, ezegonkor, irakasleriak eta gurasoek nondik nora jo jakin gabe? Agerian da desadostasun sakonak daudela bata eta bestearen arteko hezkuntzaz duten begiradan, filosofian.\nBizi dugun garaia izugarrizko aldaketa sakonak pairatzen ari da, eta fenomeno honek duen eraginkortasuna ziztu bizian zabaltzen da mundu osoan. Adibide batzuk jartzearren, aipa ditzakegu: ezagutzaren zaharkitzea, internetek sortutako sareak, globalizazioa, gero eta arrakala zabalagoa aberastasunaren banaketan, inmigrazioa... Nola eguneratu eta egokitu Hezkuntza sistema nazional astunak eta geldoak egoera aldakor eta berri honetara? Zeintzuk izan beharko lirateke oinarriak, zutabeak, abiapuntuak eguneratze eta egokitze hori bideratzeko? Hona hemen lehenengo eta hasierako galdera. Ezinezkoa da Hezkuntza sistema bat eraikitzea galdera horri erantzun zuzena eman aurretik. Eta erantzuna erabat lotua dago norberaren mundu-ikuskerarekin, gizakiaren inguruan duen ikuspuntuarekin, gizarteaz duen ikuspegiarekin, defenditzen duen sistema sozioekonomikoarekin... hau da, norberaren filosofiaz eta hezkuntza filosofiaz. Asko sinplifikatuz gero, bi muturreko hezkuntza filosofiak definitu ditzakegu, utilitarista bata, humanista bigarrena.\nLehenengoaren defendatzaileek aitortzen dute sistema ekonomikoaren zerbitzuan jarri behar dela Hezkuntza, eta beraiek dira behin eta berriz lelo bera kaleratzen dutenak, hau da, ikasleak formazioa amaitzen dutenean ez daudela prestatuta gaur egun beharrezkoak diren lanpostuak betetzeko. Humanistek duten begirada eta ikuspuntua, aldiz, zabalagoa da, eta pertsonaren garapen integrala dute jomuga. Aitortu behar da Hezkuntza eta Kulturarako Nazioarteko Erakundeak (HKNE) ( Ikus: "Izaten ikasi" 1972ko Faure txostena; "Hezkuntzak altxor bat gordetzen du" 1996ko Delors txostena; eta, azkena, "Hezkuntza birplanteatu" 2016 urteko txostena), edo PSOEk 1990. urtean onartu zuen LOGSE legeak bigarren joera defenditzen dutela, eta, ordea, Ekonomia Lankidetza eta Garapenerako Erakundeak (ELGE) edo PPk 2002. urtean onartu zuen LOCE legeak, lehenengoa. Kontuz orduan PISA frogen emaitzei ematen zaien garrantziarekin, ea ez garen arituko ELGE erakundeari mundu osorako preskritore bakarraren rola ematen, erakunde hori PISA frogen antolatzailea da eta.\nNon koka genitzake PSOE eta PP alderdien arteko alde sakonak, batak onartzen duen legea besteak bertan behera uztera eramaten dituenak? Lau aipatuko nituzke nik: hezkuntza publikoa/hezkuntza pribatua; hezkuntza laikoa/hezkuntza konfesionala; curriculum integratzailea/curriculum baztertzailea; autonomia-erkidegoen eskumenak curriculumaren diseinuan/ estatuko gobernuaren eskumenak. Badirudi alde sakon hauek ez direla gutxitzen, eta, beraz, alderdien arteko gutxiengo akordio batera heltzeko gai ez badira, kondenatuta gaudela, berriz, ezkerrak onartuko duen legea eskuinak bertan behera uztera, edo, nahi bada, eskuinak onartzen duena ezkerrak atzera botatzera.\nBeste baterako utziko ditut lau alde horien nondik norakoak


Social Challenges plataformak bere lehen 30 erronkak plazaratu ditu - SPRI\nSocial Challenges plataformak bere lehen 30 erronkak plazaratu ditu\nIdeia onenek 30.000 euro jasoko dituzte garapen faserako.\nSocial Challenges plataformak ireki du bere lehen erronka-erronda, berrikuntza sozialean oinarritutako konponbideak bilatzeko. Onlineko espazio horrek elkarrekin lotuko ditu arlo sozialeko premia bat duten enpresa edo erakundeak eta ideia berritzaileak dituzten ekintzaileak. Social Challenges plataformaren helburua da finantzaketa ematea 81 konponbide garatzeko, bakoitzari 30.000 euro eskainiz.\nFundazioek, GKEek, erakunde publikoek eta antolakunde pribatuek askotariko gaiei buruzko arazoak proposatu ditzakete. Feeding Coventry erakundeak, adibidez, konponbide teknologiko bat lortu nahi du denbora errealean konektatzeko supermerkatuetan soberan dauden elikagaiak eta elikagai horiek behar dituzten komunitateak. Portugalen, Castelo Branco hiriko Udalak zerbitzu publikoak eskaini nahi dizkie biztanle gutxiko zonaldeetan bizi diren pertsona nagusiei. Bestalde, Holandako Jong & Ondernemend fundazioak ideia berritzaileak behar ditu talentudun gazteak Friesland probintzian geldi daitezen, asko kanpora joaten baitira ikastera edo lanera.\nHorra plataformara biltzen diren 30 proposamenetako batzuk; badaude baita ere mugikortasunarekin edo genero berdintasunarekin lotutako premiak. Hemendik aurrera eta abenduaren 21era arte zabalik egongo da konponbideak proposatzeko epea norbanako zein lantaldeentzat. Epaimahai batek aukeratuko du premia bakoitzarentzako ideia onena, eta 30.000 euroko sariaz gain, proposamen horren arduradunek laguntza jasoko dute 6 hilabeteko epean prototipo bat garatzeko. Lehen erronda horren ostean, beste edizio bat jarriko da abian abenduan, zeina zabalik egongo den baita ere beren premiak aurkeztu nahi dituzten erakundeentzat.\nMETA Group taldeak, Impact Hub berrikuntza-zentroen sareak eta EBN – European Business and Innovation Centre Network-ek bultzatzen dute Social Challenges ekimena, eta Europar Batasunak finantzatzen du. Plataformaren azken helburua da transferitzeko eta eskalatzeko moduko konponbide berriak sortzea eta, bide horretatik, berrikuntza sozialen ekosistema europarra osatzea.


2019ko maiatzaren 25a, larunbata | Ordua Euskal Herrian 00:17:09\nAsmatu behar banu, ez nituzke gehiengotzat joko aldizkari honen irakurlegoan pilotazaleak direnak, edo oro har, kirolzaleak. Baina, Titin eta Retegi arteko final famatu hura ikusi –beharturik bada ere– eta segur gehienak zainetan, emozionaturik edo bederen harriturik liratekeela.\nKirolak dituen alde nazkagarriak zerrendatzearena behin eta berriz egin da eta ez du beste gogoetarako lekurik uzten, beraz utz ditzadan hegian. Alde ziragarri bat azpimarratzea baita hemengo xedea, nazkatuaren roletik.\nPilotan maila apalean ari izan denak badaki zein kirol zaila den, mentalki bereziki. Anitz ziren, haur garaian, jokalari hobeak, partida luzeak, eskuko min bortitzak eta arnas estu luzeak; partiduak jokatzeko egin beharreko distantzia luzeak eta zafraldi ikaragarriak. Eta pilota zinez maite ez zuenak ez zuen segitzerik. Beti bazen, Arabatik Zuberoara, Olaizola edo Irujo bat pilotari xumearen ametsak pikutara igortzeko zafraldi monumentalen errepikapenez.\nSeme eta alabengan beren ilusio frustratu guztiak proiektatu dituen gurasoak bezala ikusi dut Mikel Urrutikoetxearen garaipen bikoitza. Zafraldi baten erdian burua altxatu eta aitzina jotzea miresgarria baita.


Merinaldeko Ezpatadantzari Eguna Durangon bagilaren 14an\nBizkaie! 2014-06-13 11:34 Kulturea\nAurten, 42. aldiz, Gerediaga Alkarteak, Durangaldeko jantza taldeek eta Bizkaiko Dantzarien Biltzarrak, alkarlanean, Ezpatadantzari Eguna antolatu dabe bagilaren 14an Durangoko Euskal Astearen barruan.\nGeorges Braque artisteari buruzko atzera begirakoa, Bilboko Guggenheim museoan\nBizkaie! 2014-06-13 11:08 Kulturea\nArtista frantsesaren heriotzearen 50. urteurrenaren harira, haren ibilbide osoa batzen dauen erakusketea antolatu dau Bilboko Guggenheim museoak. XX. mende hasierako abangoardiako artista nabarmenetako bat izan zan Braque. Artistearen lan artistikoaren sasoi guztiak jorratzen ditu ibilbide kronologiko honek. Irailaren 21era arte egongo da ikusgai.\nAsier Mendizabal eta Juan Perez Agirregoikoa artistek Sao Pauloko Bienalean parte hartuko dabe\nBizkaie! 2014-06-12 14:13 Kulturea\nIrailaren 6an zabalduko dan 31. Sao Pauloko Bienalak artista euskaldun bi izango dira, Asier Mendizabal ordiziarra eta Juan Perez Agirregoikoa donostiarra. Como falar de coisas que não existem lelopean Bienalak banakako sortzaileak, artista taldeak, arkitektoak, antzerki taldeak , koreografoak eta soziologoak hartuko ditu.\nBizkaie! 2014-06-12 11:12 Kulturea\nKirmen Uriberen Mussche (Susa, 2012) eleberria japonieraz argitaratuko dau Hakusui Sha Tokioko argitaletxeak. Nami Kanekok itzuliko dau euskeratik zuzenean, Ikeder literatur agentziak jakinarazo dauenez.\nAiko taldeak Dantzazale Eguna jantza-maratoia egingo dau zapatuan Durangon\nBizkaie! 2014-06-11 14:54 Kulturea\nHauxe da, orain sei urtetik jantzan egiteko berezko era tradizionala zabaltzeko irakaskuntza-metodo propioa garatu eta ikastaro eta tailerretan urtero ehunka persona batzen dituan Aiko taldeak, musikari eta jantza-maisuen kolektiboak, ikasturtea amaitzeko antolatzen dauen ohiko ospakizuna.\n44. Bilboko Liburu Azokan %15 igon dira salmentak\nBizkaie! 2014-06-10 11:18 Kulturea\nKepa Torrealdai, Bizkaiko Liburu Saltzaileen Elkarteko presidenteak esan dauenez, 44. Bilboko Liburu Azokearen arrakastea salmenten %15eko igoeran eta etorritako publikoaren igoera nabarmenean oinarritzen da.\nDurangoko Azokea 'estu eta larri' dago\nNerea Mujika Gerediaga alkarteko presidenteak eta Aitziber Atorrasagasti kudeatzaileak, Durangoko Azokako arduradun taldeko kideakaz batera, agerraldia egin eben atzo Eusko Legebiltzarreko Kultura, Euskera, Gazteria eta Kirol Batzordean.\nClown eta Bufoien Nazinoarteko II. Kabareta Bilbon egingo dabe, bagilaren 18tik 22ra\nBizkaie! 2014-06-09 18:25 Kulturea\nHainbat artistak hartuko dabe parte Clown, Bufoi eta Taldekako Sorkuntzeari buruzko ikastaroan, eta ostean artistek euren lanak alkarri erakutsiko deutsiez, hilaren 18tik 22ra bitarteko gauetan, Pabiloi 6 aretoan.\n'Artea ikasbide' erakusketea, Bilboko Guggenheim museoan\nBizkaie! 2014-06-06 15:40 Kulturea\nUmeak dira Guggenheim museoko hezkuntza gune barrian edegi daben Artea ikasbide erakusketa protagonista nagusiak. EAEko ikastetxeetako sei eta hamabi urte bitarteko 115 ikaslek sortutako artelan originalak dagoz ikusgai, abuztuaren 31ra arte. Ainhoa Ortells, Naia del Castillo, Ibon Garagarza, Maider Lopez, Manu Muniategiandikoetxea eta Jorge Rubio artistek diseinau eta dinamizau ditue tailerrak, Guggenheimeko hezitzaileen eta ikastetxetako irakasleen laguntzinoagaz.\nHasier Larretxeak 'Larremotzetik' liburua argitaratu dau\nBizkaie! 2014-06-04 17:54 Kulturea\nIdazle nafarrak bere lehenengo narrazino liburua kaleratu dau, Larremotzetik (Erein). 32 urte besterik ez baditu be memoria liburua idatzi dau Hasier Larretxeak.\nChuck Palahniuken 'Borroka kluba' argitaratu dau Txalapartak\nBizkaie! 2014-06-03 12:50 Kulturea\nIdazle eta kazetari estadubatuarraren Borroka kluba kaleratu dau Txalaparta etxeak, Naroa Zubillagak euskeratua. 1996an argitaratu eban Fight Club, baina David Fincherren izen bereko pelikulea estreinau arte ez eban arrakasta handirik izan.\nBizkaie! 2014-06-02 18:09 Kulturea\nBilboko Liburu Azokea irakurzaleen topagune izango da maiatzaren 28tik bagilaren 8ra\nNagore Ferreira Zamalloa\t2014-05-28 15:24 Kulturea\nBertoko eta kanpoko idazle ugari batuko ditu 44. Liburu Azokeak Bilboko Arenalean. Aurten, 54 erakusmahai egongo dira, maiatzaren 28tik bagilaren 8ra bitartean. Dolores Redondo idazle donostiarrarentzat da edizino honetako Zidarrezko Lumea.\n'Enkarterriko ipuinak' liburua argitaratu dau Bizkaiko Foru Aldundiak\nBizkaie! 2014-05-28 11:43 Kulturea\nSeve Calleja idazleak koordinetan dauen Bizkaiko Kondairak bildumako lan barria da Enkarterriko ipuinak/Cuentos encartados (Bizkaiko Foru Aldundia). Antonio Truebaren kontakizunak batu ditue, eta euskerazko itzulpena Imanol Etxebarriak egin dau.\nJon Arretxe idazle basauriarrak 'Hutsaren itzalak' nobelea kaleratu dau\nBizkaie! 2014-05-28 10:59 Kulturea\nToure ikertzailea protagonista dauen hirugarren nobelea da Hutsaren itzalak (Erein), eta aurreko biak baino gordinagoa eta gogoragoa da. Oraingoan, emakumeek garrantzi handiagoa daukie istorioan. Ikertzaile-igarleari buruzko liburu gehiago idazteko asmoa dauka Jon Arretxek.\nIkusleen parte-hartzea ardatz izango dau aurten Bilboko Act antzerki jaialdiak\nNagore Ferreira Zamalloa\t2014-05-27 15:14 Kulturea\nHamazazpi lan labur eskainiko ditu aurten Act Lan Laburren Antzerkialdiak, bagilaren 2tik 7ra, Bilbon eta Barakaldon. Jantza, antzerki, performance eta zirku ikuskizun barritzaileenak ikusteko aukerea izango da, eta prezio merkean ganera, izan be aurten 12 euroko bonuagaz saio guztiak ikusi ahal izango dira.\nZortzi euskal artista eta taldeen lana batzen dauen 'Gaur (sic)' erakusketeak Londresen hasiko dau ibilbidea\nBizkaie! 2014-05-27 11:40 Kulturea\nEuskal arte garaikidea nazinoarteko testuinguruan ezagutzera emoteko asmoz, Etxepare Euskal Institutuak Gaur (sic) jarri eban abian 2011ean. Bideo formatuko lan bilduma ibiltari batean gorpuztu dan ikerkuntza lana da, Nekane Aranburuk zuzendu dauena.\nLander Garrok 'Gerra txikia' nobelea kaleratu dau\nBizkaie! 2014-05-27 10:33 Kulturea\n80ko hamarkadan errefujiaduz bete zan Ipar Euskal Herria, egoera berezi horretan girotu dau Gerra txikia (Susa) bere bigarren eleberria Lander Garro errenteriarrak. Testuinguru horretako elementurik ahulenak ditu protagonista.\n‹‹ Aurrekoak 1 2 3 4 ... 246 247 248 249 250 251 252 253 ... 345 346 347 348 Hurrengoak ››


Aurkariaren analisia: CB Valladolid - Saski Baskonia\nAurkariaren analisia: CB Valladolid\nCB Valladolid sailkapeneko azken postuan heltzen da Buesa Arenara. Pisuergan jokatzen duen taldeak ez zuen uda erraz bat izan. Honen erakusgarri Endesa Ligan azken txanpan izena eman izana. Endesa Ligan lehiatzeko asmoz, proiektu berri honek bere oinarriak finkatu nahi ditu. Iazko taldetik bi jokalarik jarraitu dute bakarrik eta gainera, behin denboraldia hasita, hainbat jokalarik taldea utzi dute. Pisuerga pabilioian jokatutako joaneko partiduan Laboral Kutxak 58-87 menderatu zuen CB Valladolid.\n1,95 metro neurtzen duen hegaleko serbiarrak 25 minutu jokatzen ditu bataz beste aurten. Andjusic jokalari arina eta jaurtilari aparta da. Gainera, oso jokalari ausarta eta atletikoa da. Bataz beste 12 puntu sartuz, taldeko jokalari arriskutsuenetako bat da.\nLaboral Kutxak eta Valladolidek jokatutako joaneko partiduan, jokalari greziarrak itzelezko partidua egin zuen. 22 puntu sartuz eta 29 puntuko balorazioa lortuz, Casasen taldeko jokalari arriskutsuena izan zen. Taldeko jokalari erabilienetako bat da 10 puntuko eta 4 erreboteko bataz bestekoa lortuz.\nAurkariaren analisia: FIATC Joventut


05 apirila, 2019 1+1, Iritzia 400\nZazpi urte bete dira Iñigo Cabacas bere futbol taldearen partida bat ikustera joan eta etxera itzuli ez zenetik. San Mameseko orroak eta berotasuna izan behar zuten egun hartako albistea, baina gerora garatzen joan zen beldurrezko pasarte bat izan zen trukean. «Entren al callejon con todo lo que tenemos», entzun zen Ertzaintzaren irratian, eta akabo. Athletic zale gaztea Bilboko kale zikin baten lurrean zerraldo erori zen, zalapartaren artean.\nZazpi urte eta oraindik ez da justiziarik egin, errudunak ez duelako heriotza horrengandik ordaindu. Istripua bezala saldu nahi izan ziguten, baina inork ez zuen egia hori erosi, eta justizia bila igaro dira lagunak, familia, herritarrak.\nGizarteak argi du injustizia egoera ugari daudela eta horiek ez direla bakarrik konpontzen. Ahotsa altxatzea da bide bakarra, noizean behin, bakarrik noizean behin, herritarren indarrak fruituak ematen dituelako.\nUrteak pasatuko dira, Athleticek ehunka partida irabaziko ditu eta beste hainbeste galdu, Zazpi Kaleetan parranda egiten jarraituko dute unibertsitateko ikasleek.\nBizitzak aurrera egingo du baina zauriak ez dira sekula itxiko. Batzuek hala nahiko balute ere, Euskal Herriak ez du sekula Iñigo Cabacas ahaztuko, segundo batean, gomazko pilota batek hankaz gora jarritako bizitza pila bat daudelako izen horren atzean, indarkeria polizialaren adibide argia delako.\n‘Pitu’ deitzen zioten lagunek Iñigori. Gazte irribarretsua eta Athletic zale amorratua zen basauritarra. Apirilaren 5eko iluntze hartan bere taldearen garaipena ospatzen ari zen Indautxuko herriko tabernaren inguruan Ertzaintzaren furgonetak «guztiarekin» sartu eta basatiki kargatu zutenean. Ez zen ausazko erabakia izan Kirruli herriko tabernaren ingurura joan eta bertan zeudenak pilotazko gomak erabiliz disolbatzea. Hala uste dut nik. Bertan istiluak gertatzen ari zirela argudiatu dute gerora poliziek baina lekuko ezberdinen testigantzek zalantzan jarri dute hori. Alde ilun askoko kasua da hau eta hala erakutsi zuen epaiketak.\nZergatik erabaki zuten gomazko pilotak jaurtizea bertan zegoen poliziak istilurik ez zegoela baieztatu arren? Jokabidea neurrizkoa izan zen hainbeste jende zegoen espazio itxi batean? Egokia izan al da gerora Ertzaintzaren jokabidea kasua argitze aldera?\nGaldera asko eta erantzun gutxi sufrimendu etengabean bizi diren senide eta lagunentzat. Gaur-gaurkoz hauxe diote egitateek: kasu honen inguruan epaituak izaten lehenengoak Cabacas sendiaren abokatua eta Gara-ko gure bi lankide izan zirela, gau hartako grabaketak publiko egiteagatik. Aldi berean, joan den urtean egindako epaiketan ertzain bakar bat izan zen kondenatua eta karga hura agindu zuen ertzainburua ez zen akusatuen aulkian eseri ere egin.\nManu eta Fina, Iñigoren gurasoak datozkit beti gogora auzi tamalgarri honetaz hitz egitean. Gure ordezkari politikoen jokabide lotsagarriaren aurrean euren duintasuna eta indarra erakutsi dutelako.\n« «Goierrin hasi nintzen jokatzen, eta Goierri da nire saskibaloi kluba»\nGoiBerri 323. zenbakia [pdf] »


Udal Aldizkariaren lehenengo zenbakia Udal webgunean duzue - Bergara - Goiena.eus\nUdal Aldizkariaren lehenengo zenbakia Udal webgunean duzue\nMaider Arregi 2008-01-16 12:20\nBergarako Udal aldizkari berritua kalean da. Bergarako Udalaren aldizkaria itxura eta eduki berriekin itzuli da. Urtarrilaren 17an eta 18an banatuko da kalez kale, etxez etxe eta baserri auzoetan, lehen aldiz. Orain www.bergara.net webgunean duzue eskuragai!\nBost atal izango ditu aldizkari berrituak. Editorialean Agurne Barrusok sinatutako eskutitza irakurtzeko aukera izango dute bergararrek.\nUdalak herria pizteko egitasmo nagusiak zeintzuk izango diren jorratuko da gai nagusian. Era berean, herritarrak kazetari ataldean herritarren galderak eta Udal ordezkarien erantzunak izango dira.\nHerritarrei udal batzorde desberdinetan parte hartzeko gonbita luzatzen zaie eta horretarako fitxa bat betetzeko aukera dute.\nIritziak ere ez dira faltako oraingo zenbakian; gazteen aisialdia, Udal Musika Banda, Abiadura Handiko Trena eta irisgarritasuna izan dituzte mintzagai herritarrek. Gure Bergara txokoan, Gure Ametsa elkartea eta Aritzetako San Migel dira aztergai.\nGainera, hirigintza, kirola, gazteria, kultura, gizartea eta baserri auzoekin loturiko albisteak ere izango dira. Besteak beste, Zabalotegi aretoaren irekiera eta Hirigintza arloko Plangintzako Aholku Batzorde berria izango dira albiste.\nHemen duzue urteko lehen aldizkaria


ANTZERKIA | ATEA TEATRO\nKategoriaren artxiboa: ANTZERKIA\n2017/12/31 -n admin-kargitaratuta\n“Marioren bakarrizketa” (Enrike Amilibia)\nKaixo, ni Mario naiz. Mutil alaia, pixka bat lotsatia baina lagunartean oso martxosoa! Egunero gustukoak ditudan gauzak egiten ditut.\nAktorea: Enrike Amilibia\nIRUTXULOko HITZA (2017ko abenduak 13)\nONDA VASCA Gipuzkoako kale nagusia (2017k azaroak 7)\nEnrike Amilibia aktorea zuzenean “Marioren Bakarrizketa” antzezten\nBERRIA (2017ko abuztuak 4)\nNOAUA! (2017ko ekainak 13)\nLehen Antzerki Bakarrizketa Laburren Gaubela\nINKLUSIOAZ FORMATU TXIKIAN (Jendartean Bidaide 2)\nAktoreak: Xanti Agirrezabala eta Telmo Irureta\nZeinu interpretazioa: Ainhoa Moiua, Arantza Martin, Jugatx Agirre\n“Ni ez nintzen gurpildun aulki batean jaio” kontaketa: Telmo Irureta\nJendartean bizitzen ditugun hainbat errealitateei buruzko elkarrizketa partekatuko dute Telmok eta Xantik. Iaz, inklusioari buruzko “Jendartean bidaide” antzezlanarekin ezagutu ziren. Egungo bi gazte dira eta gaurko lanarekin agertokian ekinean aurkituko ditugu, baina ez dute pertsonaien teatrorik egingo. Aktoreek beren deitura eta pertsonatik antzeztuko dute, hala sinesgarritasun guztiz landu ahal izateko INKLUSIOA eta MENDEKOTASUNArekin konprenitzen ditugun gaiak.\nTELMO – Norberak berea\nXANTI – Bakoitzak bere izaera propioa duelako\nTELMO – Anitzak gara, lagun\nXANTI – Begiak itxita ere bistan da\nTELMO – Bai bistan da bakoitzak bere berezitasunak dituela\nXANTI – Eskerrak!\nTELMO – Zuk zer nahiago duzu izan baztertzailea ala inklusiboa?\nXANTI – Bigarrena. Ni beti positiboan!\nTELMO – Ba, nola pentsatzen duzun eta egunerokoan nola jokatzen duzun ikusita gehiago saiatu beharko zenuke\nXANTI – Eta zuk?\nInterpretazio lan hau ez da komedia izango, ezta drama ere. Korapilo batzuk askatuko ditugu gauzak hobetu nahi ditugulako.\n*Nori zuzendua: helduak eta gazteak (12 urtetik aurrera)\n*Zeinu bidezko itzulpenarekin egiteko aukerarekin\n*Inklusioari buruzko lan hau 2015eko irailean Usurbilen “Gattunk” Kilometroak-ek antolatuta estreinaturiko “Jendartean Bidaide” formatu handiko antzelanaren jarraipena da.\n– Toki handietan diademako mikrofono inhalanbriko bi (haririk gabekoak eta buruan jartzeko)\nG.K.E.F. Gipuzkoako Kirol Egokituaren Federazioa\nZumaiako Udala (Kultura) eta Gaztetxea\nHEDABIDEETAN: “INKLUSIOAZ FORMATU TXIKIAN” (klik egin)\nTelmo Irureta: “Ondo pasatzeko eta hausnartzeko antzezlana da” http://karkara.eus/orio/1465485712900\n2016/07/13 -n admin-kargitaratuta\nIKUS PRENTSA OHARRA (DONOSTIA KULTURA): http://www.donostiakultura.com/index.php?option=com_flexicontent&view=items&cid=82&id=34183&Itemid=319&lang=eu\n2016/07/11 -n admin-kargitaratuta\n“Nahi baino lehenago banandu ginen eta bizitzarekin aurrera jarraitu behar izan nuen, zu gabe. Eta orain, gehien behar zaitudanean azaldu zara”. Eskaini halako aukera edozeini, “berriz topo egitea inoiz aurkitzea espero ez duen maite duen harekin”.\nDramaren xedea ikuslea hunkitzea baino gogoetara eramatea da. Pertsonaiek partekatzen duten elkarrizketan zehar gatazka asko azalduko dira. Belaunaldi ezberdinetatik gizartea, familia eta norbanakoari egindako begirada ikusiko dugu. Bizitzaz eta heriotzaz hausnarketa egingo dute. Lan honek aktoreei sentimenduz eta egiarekin jokatzen duen antzezpena eskatzen die.\nXabier Lozanoren argiztapen diseinua, Zumetaren irudiak eszenografian eta Mikel Laboaren musikarekin aurkezten dugu Alex Tellok helduentzako idatzi eta zuzendutako teatroa.\nAktoreak: ANABEL ARRAIZA eta INAZIO TOLOSA\nGidoia eta zuzendaria: ALEX TELLO\nEszenografiako irudiak: ZUMETA\nMusika: MIKEL LABOA, BAP!! eta XABIER ZABALA\nEszenografia eta jantziak: ATEA\n*Promo bideoa: ISA F. DE AGIRRE eta EDU GALARDI\n2007an Donostian antolatu zen irrati-antzerki lehiaketarako lan bat prestatu nuen, “Ospitalean”. Bertan, ospitalean gertatutako zenbait eszena azaltzen ziren. Horietako bat ZU GABE draman azaltzen da (lehen ekitaldiaren bukaeran) eta drama honen lehen giltza dela esango nuke.\n2014ko martxoan, Victoria Eugeniako gela batetan “Blackbird” antzezlana ezagutu nuen. David Harrowerek 2005ean idatzitako testuaren irakurketarekin hasi eta jendaurrekora arteko prozesuan parte hartzeko aukera izan nuen. Zuzendaria Fernando Bernués zen eta aktoreak Fariba Shiekhan eta Isidoro Fernández. Fernandok bere lan egiteko modua erakutsi eta egin genizkion galderak erantzun zizkigun. Lehen mailako lantalde batekin egoteko (eta ikasteko) aukera izan nuen. “Blacbird” esperientziak, kasualitatez, 2007tik gogoan neukan istorioa nola irudikatu eta idatz nezakeen adierazi zidan.\n“Zu gabe” bi pertsonen arteko gau bateko elkarrizketa da. Gogoeta unibertsalak partekatuko dituzte eta ikuslea une askoetan identifikatuta aurkituko da.\nIstorioa eraiki ahal izateko, idazle askok egin ohi izan duten moduan, nire bizitzako elementuak erabili ditut, baina dramaturgiaren zerbitzura moldatuta, hots, bigarren maila batean konprenitzen ditudalarik. Izan ere, aktoreek antzeztuko dutena TEATROA izango da eta ez nire bizitza. Horregatik, beti esaten dut nahiago ditudala maila pertsonalean ezagutzen ez nauten ikusleak. Eta ezagutzen nautenei zera eskatzen diet, dramaz gozatzea ezagutuko ez banindute bezala, zeren nire bizitzako elementu horiek aitzakia baino ez dira. Aitzakia edo baliabideak, zertarako? Antzerki ekintzaren bitartez gogoeta eragiteko adierazpide artistikoa dela medio. Eta arlo pertsonalean, sinopsian aipatzen dudan bezala, gurasoei merezitako keinua egitearren.\nAntzerkiarekin ateak ireki eta errealitateri aurre egin ahal diogu\nBERRIA Kultura: Bizitzaren ilunak, aurrez aurre ‘Zu gabe’ lana estreinatuko du gaur Atea Teatrok; bizitzaren inguruan gogoeta egitera darama http://www.berria.eus/paperekoa/2228/033/001/2015-03-14/bizitzaren_ilunak_aurrez_aurre.htm\nEUSKADI IRRATIA (apirilak 17) “Arratsean” (Arantxa iturberekin) Anabel Arraiza eta Inazio Tolosa, Zu gabe Alex Tellok idatzi eta zuzenduta ari dira oholtzaratzen ‘Zu gabe’. Harremanen bat izan zuten biek orain urte asko. Eta urteotan guziotan, zu gabe egon dira. Antzokira arrimatu arte ez dago jakiterik ze lotura mota izan zuten. http://www.eitb.eus/eu/irratia/euskadi-irratia/programak/arratsean/audioak/osoa/3141952/anabel-arraiza-eta-inazio-tolosa-zu-gabe-arratsean-euskadi-irratian/\nDIARIO VASCO (Urola-kosta. Apirilak 9)\nAlex Telloren ‘Zu Gabe’ antzezlana izango da larunbatean Sutegin http://www.diariovasco.com/costa-urola/201504/09/alex-telloren-gabe-antzezlana-20150409002935-v.html\nINFO7 IRRATIA “Zu gabe” antzezlana ezagutu dugu Alex Tello zuzendariarekin http://info.info7.eus/2015/04/09/elkarrikzeta-alex-tellori-kilometroak-2015-gattunk/\nDIARIO VASCO (Urola-kosta) Anabel Arraiza eta Inazio Tolosa bihar Modelo Aretoan ‘Zu gabe’ lanarekin http://www.diariovasco.com/costa-urola/201504/09/anabel-arraiza-inazio-tolosa-20150409002921-v.html\nGUAIXE (Lakuntza) Arraiza taula gainean http://guaixe.eus/lakuntza/1427902761636\nNOAUA! Alex Telloren “Zu Gabe” antzezlana, apirileko #Kilometroak15 ekimeneko lehen hitzordua http://www.noaua.eus/2015/04/08/alex-telloren-zu-gabe-antzezlana-apirileko-kilometroak15-ekimeneko-lehen-hitzordua/


Lege oharra - IDAE, Energia Dibertsifikatzeko eta Aurrezteko Institutua\nHasiera > Lege oharra\nwww.idae.es webguneko orrialdeak erabiltzeko baldintzak\nLege ohar honetan Energia Dibertsifikatu eta Aurrezteko Erakundearen (IDAE) web orrialdera (http://www.idae.es) sartu eta erabiltzeko, aurrerantzean “webgunea”, bat da. IDAE Industria, Turismo eta Merkataritza Ministeriora atxikitako Erakunde publikoa da, helbidea Madera kaleko 8 zenbakian, 28004 Madrilen dauka eta bere IFZ Q-2820009-E da eta hona hemen beren araubide juridikoa osatzen duten xedapenak:\n46/1985 Legea, abenduaren 27koa, 1886ko Estatuaren Aurrekontu Orokorrei buruzkoa (Hogeita batgarren xedapen gehigarria).\nLei 6/1997, de 14 de abril, de Organización e Funcionamento da Administración Xeral do Estado. (BOE 90 de 15-04-97)\nLei 50/1998, de 30 de decembro, de medidas fiscais, administrativas e da orde social (artigo 72) BOE 313 31/12/9\nReal Decreto-Ley 20/2012, de 13 de julio de medidas para garantizar la estabilidad presupuestaria y de fomento de la competitividad (Disposiciones adicionales duodécima y decimotercera)\n802/1986 Errege-Dekretua, apirilaren 11koa. IDAEren Estatutua finkatzen dute Errege-Dekretu honen bidez.\n252/1997 Errege-Dekretua, otsailaren 21ekoa. Apirilaren 11ko 802/1986 ED aldatzen dute Errege-Dekretu honen bidez.\n2100/1998 Errege-Dekretua, irailaren 25ekoa (Hirugarren xedapen gehigarria)\n2010eko azaroaren 19ko 1566/2010, Errege Dekretua, 1986ko apirilaren 11ko 802/1986 Errege Dekretuak onartutako Energia Dibertsifikatu eta Aurrezteko Erakundearen estatutua aldatzen duena.\nWeb orrialde erabiltzeak erabiltzaileak bertara sartzen den unean argitaratu den bertsioan adierazten diren baldintza orokor hauek guztiz eta berariaz onartzen dituela esan nahi du, web orrialdeko zerbitzuetariko batzuetan aplika daitezkeen baldintza bereziei kalterik egin gabe.\nOrrialdeko edukien gaineko jabetza intelektuala eta industriala. Web orrialdea osatzen duten elementu guztiak, baita bere egitura, diseinua eta iturburu kodea IDAEren jabetzakoak dira eta jabetza intelektual eta industrialaren arautegiak babesten ditu.\nEzingo da ez web orrialdea, ez bertako elementuren bat kopiatu, aldatu, banatu edo ezagutzera eman aldez aurretik IDAEren baimena izan gabe.\nWeb orrialdearen erabiltzaileek orrialdeko edukian modu pribatu eta pertsonalean soilik erabili ahalko dituzte.\nGuztiz debekatuta dago web orrialdea edo bertako elementuren bat helburu komertzial edo bidegabeekin erabiltzea.\nIDAEk ez du web orrialdea beste pertsona batzuek erabiltzearen ondoriozko inolako erantzukizunik hartuko bere gain eta erabiltzaileak eskubide horiek urratzearen ondorioz dagozkion ekintza zibil edo penal guztiak gauzatu ahalko ditu.\nWeb orrialdeko zerbitzuak hobetzeko helburuarekin, IDAEk web orrialdearen aurkezpena, osaketa, zehazpen teknikoak eta zerbitzuak edozein unetan eta erabiltzaileari aldez aurretik jakinarazi gabe aldatu, zabaldu edo bertan behera uzteko eskubidea dauka.\nHalaber, erabilera baldintza hauek eta beste edozein baldintza berezi edozein unetan aldatzeko eskubidea dauka.\nIDAE ez da egon litezkeen akats tipografiko, formal edo zenbakizko akatsen erantzule egingo, ezta bertan jasotako informazioaren zehaztasunaren erantzule ere.\nIDAEren webgunean jasotako loturek beste pertsona batzuen web orrialdeetara eraman dezakete. IDAEk ez du orrialde horietako eduki, informazio edo zerbitzuen inguruko inolako erantzukizunik hartuko bere gain, izan ere, informatzeko soilik izango dira eta horrek ez du inolaz ere esan nahi IDAEk orrialde horretako edukien titularrak diren pertsona edo erakundeekin inolako harremanik dutenik.


Vignot - Wikipedia, entziklopedia askea.\nCommercy, Boncourt-sur-Meuse, Euville, Frémeréville-sous-les-Côtes, Girauvoisin, Geville eta Lérouville\n660 (%50.4) 649 (%49.5)\nVignot Frantziako udalerria da, Meuse departamenduan dagoena, Ekialde Handia eskualdean. 2013an 1.326 biztanle zituen.\n2007an Vignot udalerrian erroldatutako biztanleak 1.326 ziren. Familiak 524 ziren, horien artean 146 pertsona bakarrekoak ziren (69 bakarrik bizi ziren gizonak eta 77 bakarrik bizi ziren emakumeak), 171 seme-alabarik gabeko familiak ziren, 183 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 567 etxebizitza zeuden, 529 familiaren etxebizitza nagusia ziren, 8 bigarren erresidentzia ziren eta 30 hutsik zeuden. 503 etxeak ziren eta 61 apartamentuak ziren. 529 etxebizitza nagusietatik 421 bere jabearen bizilekua ziren, 92 alokairuan okupaturik zeuden eta 16 doan lagata zeuden; 3 etxek gela bat zuten, 8 etxek bi zituzten, 44 etxek hiru zituzten, 144 etxek lau zituzten eta 330 etxek bost zituzten. 379 etxek euren parking plaza propioa zuten azpian. 236 etxetan ibilgailu bat zegoen eta 213 etxetan bat baino gehiago zituzten.\nVignot udalerriko biztanleria-piramidea 2009an .\n2007an lan egiteko adina zuten pertsonak 799 ziren, horien artean 558 aktiboak ziren eta 241 inaktiboak ziren. 558 pertsona aktiboetatik 470 lanean zeuden (272 gizon eta 198 emakume) eta 89 langabezian zeuden (39 gizon eta 50 emakume). 241 pertsona inaktiboetatik 76 erretiraturik zeuden, 76 ikasten zeuden eta 89 "bestelako inaktibo" gisa sailkaturik zeuden.\n2009an Vignot udalerrian 553 unitate fiskal zeuden, 1.359 pertsonek osaturik. Pertsona bakoitzeko diru-sarrera fiskalaren mediana urteko 16.818 euro zen.\n2007an zeuden 29 komertzioetatik, 3 janari enpresak ziren, 1 bestelako produktu industrialen fabrikazioko enpresa zen, 5 eraikuntza enpresak ziren, 9 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 zerbitzu enpresak ziren, 4 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 2 iturginak, 2 argiketariak eta 1 ile apaindegia.\n2000. urtean Vignot udalerrian 3 nekazaritza-ustiategi zeuden.\nBNF: 152652188 (data)


Berriak - Pintura normala, spray estaldura elektrostatikoa, estaldura elektroforetikoa\nPintura normala, spray estaldura elektrostatikoa, estaldura elektroforetikoa\nPintura normala Spray estaldura elektrostatikoa Estaldura elektroforetikoa\nMargotzeko hainbat bitarteko lotura biribileko kateak, nola eta zergatik?\nSCIC kateak kate biribilak hornitzen ditu gainazaleko akabera ezberdinekin, hala nola galvanizazio beroarekin, galbanizazio elektrikoa, margotzea / estaldura, olioztatzea, etab. korrosioaren aurkako katea zerbitzuan zehar, koloreen identifikazio berezia edo baita dekorazioa ere.\nArtikulu labur honen bidez, bezeroentzako margolanak / estaldurak egiteko baliabide desberdinetan oinarritzen gara.\nMargotzeko hiru bide ezagunak dira gure bezeroen artean erositako aleaziozko altzairuzko lotura biribileko kateetan:\nSpray estaldura elektrostatikoa\nPintura normala oso ezaguna da kostu eraginkortasunagatik eta manipulazio errazagatik, baina lotura gainazalarekiko itsaspen efektu txikiagoa beste bi bitartekoekin alderatuta; beraz, hitz egin dezagun estaldura beste bi moduez gehiago.\n- Spray estaldura elektrostatikoa\nPlastikozko hautsa goi tentsioko ekipo elektrostatikoek kargatzen dute. Eremu elektrikoaren eraginez, estaldura katearen esteken gainazalean ihinztatzen da, eta hautsa berdin adsorbatuko da katearen esteken gainazalean hauts estaldura eratzeko. Hauts-estaldura tenperatura altuan egosi eta gero berdindu eta solidotu ondoren, plastikozko partikulak efektu desberdineko azken estaldura trinko batean urtuko dira eta kate-esteken gainazalari ondo eutsiko diote.\nEz da diluenterik behar, eta prozesuak ez du ingurumenarekiko kutsadurarik eta ez du toxikotasunik giza gorputzerako; Estaldurak itxura kalitate bikaina du, itsaspen sendoa eta erresistentzia mekanikoa; Ihinztatzeko ontzeko denbora laburra da; Estalduraren korrosioaren eta higaduraren erresistentzia askoz ere altuagoak dira; Ez da primerarik behar.\nKolore aukera gehiago eta lodiera handiagoa. Estaldura ez da berdin aplikatzen esp. estekak elkarren artean konektatzeko gunearekin.\n- Estaldura elektroforetikoa\nKatearen segmentua urez betetako kontzentrazio baxuko estaldura elektroforetikoko bainu batean murgilduta dago anodo (edo katodo) gisa, eta dagokion katodoa (edo anodo) bainuan ezartzen da. Bi poloen artean korronte zuzeneko aldi bat lotu ondoren, urak disolbatzen ez duen film uniforme eta fina metatzen da kate-loturen gainazalean.\nKutsadura txikia, energia aurreztea, baliabideak aurreztea, babesa eta korrosioaren aurkako ezaugarriak ditu, estaldura leuna, uraren erresistentzia ona eta erresistentzia kimikoa. Erraza da estalduraren industriaren mekanizazioaz eta automatizazioaz jabetzea. Piezak forma, ertz, izkin eta zulo konplexuekin estaltzeko egokia da.\nKolore aukera gutxiago (gehienetan beltza) eta lodiera gutxiago, baina estaldura oso uniformearekin% 100 lotura azalera.\nPintura / estaldura desberdinen ezaugarriak beren beharretara ondo ezagutzen dituzten bezero askok beren ordenan bitarteko zehatzak adieraziko dituzte.


Presoen eskubideen aldeko mobilizazioarekin bat egin dute ELAk eta LABek - Politika - Berria\nPresoen eskubideen aldeko mobilizazioarekin bat egin dute ELAk eta LABek\nPresoen sakabanaketa "giza drama" eta "aberrazio juridikoa" dela eta helburu politikoa duela nabarmendu dute Adolfo Muñozek eta Ainhoa Etxaidek.\nAdolfo Muñoz eta Ainhoa Etxaide, iragan abenduan, Confebasken egoitzaren aurrean eginiko protesta batean. Luis Jauregialtzo / Argazki Press\nELAko idazkari nagusi Adolfo Muñoz Txiki-k eta LABeko Ainhoa Etxaidek dei egin diete bi sindikatuetako militanteei eta oro har euskal gizarteari datorren larunbatean Sare plataformak antolatutako mobilizaziora joan daitezen. BERRIAn argitaratu dute Larunbatean, Bilbora iritzi artikulua.\nELAk eta LABek uste dute "ordua" dela 2000ean PPk eta PSOEk sinatutako Paktu Antiterrorista indargabetzeko: "Espainiako instituzio nagusiak diziplinatu dituen akordioa da, botereetatik —legegilea, betearazlea eta judiziala— hasi, eta komunikabide gehienetaraino, eliza katolikoaren hierarkiatik pasatuz, Estatuko bi sindikatu nagusietaraino". Ordua da, halaber, "Espainiako eta Frantziako gobernuek euskal preso politikoei ezartzen dieten espetxe politika aldatzeko", adierazi dute.\nEuskal presoen eskubideen defentsan "mobilizazio sozial demokratikoa" ezinbestekotzat jo dute: "Oraindik aldarri hori bere egin ez dutenen kontzientzia politikoa irabazten joateko beste modu bat da".\nZulueta abokaturen kontrako "mendeku ankerra" salatu dute\n"Presoen gaia ezin da utzi soilik alderdien eta instituzioen esku"\nHizpidea. Jon Ordoñez: Urtero desberdin


30 jatetxek eta 29 okelategik hanburgesea omenduko dabe II. Gipuzkoa Burger Weeken - bizkaie.biz\nBizkaie! 2019-05-21 13:50 Jan edanak\nMaiatzaren 24tik bagilaren 2ra, parte-hartzaileek hanburgesa gourmet sortzaileenak erakutsiko ditue.\nGipuzkoa erta hanburgesea buztartuz, jateko modu honek leku garrantzitsua dauka gure gizartean eta denporeagaz aldatzen joan da. Omenaldia merezidu dau beraz eta gure lurraldean egingo da. Maiatzaren 27tik bagilaren 2ra, 30 jatetxe eta edaritegi gipuzkoarrek hanburgesa ederrenak erakutsiko ditue Gipuzkoa Burger Week-en bigarren edizino honetan. Jateko modu honek izan dauen bilakaerearen erakusgarri, berehalako janaria izatetik benetako proposamen gastronomiko bihurtu da.\nHanburgesea 80ko hamarkadan sartu zan Gipuzkoan eta janari mueta honetan espezializautako establezimenduak ikusten hasi ziran hamarkada horretan. Urte asko aurrerago heldu ziran gure lurraldera fast foodeko frankizia handiak eta orain urte gitxi hanburgesa gourmetera bideratua egoan geldiezinezko mobimentua abian jarri zan.\nHanburgesa mueta guztiak topa daitekez Gipuzkoa Burger Weeken, zehatz esateko 30 proposamen aurkeztu dira eta 10€ izango da gehienezko prezioa. Donostia, Irun, Lasarte-Oria, Pasaia, Alegi, Anoeta edo Arrasateko establezimenduak bizkor ibili dira eta etxean egindako saltsak, ogi eta bestelakoen eskaintza zabala ekarriko dabe.\nAdibide asko dagoz, berbarako, Oquendo jatetxeko Sagardao Burger, sagardaotegiko gastronomia omendu nahi dabe eta horretarako, txuleta okelearen hanburgesea aurkeztuko dabe Idiazabal krema ketuagaz, txahal zezinea, etxeko irasagar eta sagardao coulisa, intxaurrak eta rukula apur bat ukutu berdea emoteko.\nAlde zaharretik, Casa Tiburciok oraingo honetan sukaldaritza asiatikoa omenduko dau, behi okelea, perretxiko eta banbuagaz, eta laguntzeko kukuluak, cherry tomateak eta ostra saltsea eta chili gozoa. Guztia kristalezko ogian eta loto sustrai txip batzugaz batera.\nGusto arriskutsuagoa Casa Vergarak aurkeztuko dau, Club Ranero izena jarri deutsien makailao hanburgesea, piperrada eta bere pil-pilagaz aurkezten dana. Espinaka kurruskari batek eta juka frijituak laguntzen deutso. Dana malta ogian.\nAmaran, heldu barri diran Kanela Cafék txuleta okelaz egindako hanburgesea eskainiko dau, letxuga, kipula karamelizatua, hirugihar kurruskaria, gaztai urdin papurtua eta ahabi saltsea, ahosabaiarentzat gusto eztanda izateko.\nIrunen Bakar Jatetxea, bertan Wiliam Aristizabal urrunago joan da eta Dry Bbq izenekoa ekarriko dau. Espezia nahasketa bat egin dau eta okelea bustitakoan barrutik barbakoa gustua dauka eta kanpotik itxura karamelizatua.\nIrunen jarraituz, Altxola Tabernak berak egindako hanburgesa okelea, etxean egina kipula txikiakaz, ahate moussea eta osogai sekreturen bategaz. Briotxe ogian, letxugea, tomatea, kipula kurruskaria eta piku gozoen ikutu bitxia.\nHanburgesearen Nazinoarteko Eguna\nMaiatzaren 28an, martitzenean, izango da Hanburgesearen Nazinoarteko Eguna. Egun horretarako Gipuzkoako II. Hanburgesa Lehiaketea antolatu da, 18:00etatik aurrera Donostiako Boulevardean ospatuko da eta bertan lantegi propioa daben 29 okelategik parte hartuko dabe, hanburgesa artisau onena egiteko. San Sebastian Shopsek, Gipuzkoako Okelategi Alkarteak, Gipuzkoako Merkataritza Federazinoak, Bretxako handizkarien Merkatuak, San Martin Merkatuak eta Comunicamelok antolatu dabe lehiaketea.\nSukaldariek, okelatan adituak diranek zein kazetariek osotuko dabe epaimahaia eta euren esku egondo da hanburgesa irabazlea aukeratzea.


Egunerokoa, gero eta garestiago | Gaindegia\nEgunerokoa, gero eta garestiago\nSubmitted by gaindegia on 2017, iraila 1 - 15:13\nKontsumo Prezioen Indizeak erakusten du modu erregularrean kontsumitzen diren zerbitzu eta ondare multzo baten prezioan emandako gorabeherak. Indize horretan oinarrituz, jarraian aurkezten diren datuetan eguneroko ekonomian prezioek eta aurrekontu familiarrek azken urteotan izan duten bilakaera azaltzen da.\nPrezioen indizearen bilakaera\nEkonomiaren bilakaera aldakorra da, urtetik urtera gorabeherak izaten ditu eta horrek diakronikoki ikusgarriak diren zikloak sorrarazten ditu. Beheko grafikoan antzeman daitezke batzuk, 80ko krisia, 99koa eta 20008koa horien artean aipagarri. Gurean pairatu diren krisi hauek mundu mailako bilakaerarekin era bat lotuak daude gainera, sistema ekonomiko kapitalista indarrean dagoen herrialdeetan hauteman baitaitezke joera berdintsuak aldi berean jazotzen direla.\nKPIaren gorabehera bortitzagoak Hegoaldean\nBaina politika ekonomikoak badu ekonomia globaletik bezainbeste politika lokaletik. Horrek azaltzen du, esaterako, Ipar Euskal Herriaren eta Hego Euskal Herriaren artean antzematen diren desberdintasunak. Izan ere, Ipar Euskal Herrian inflazioari lotutako tentsioak leunagoak izan dira, Frantzian ere Espainian baino leunagoak izanak eraginda.\nEnergiak azken urteotan izan duen bilakaera nabarmentzekoa da, eta bereziki Hego Euskal Herrian izandakoa. Azken hilabeteotan energiaren prezioak esanguratsuki hazten ari dira: 2017ko lehen lau hilabeteetan, Hego Euskal Herrian %10etik gora igo da energiaren prezioa hilabete batetik bestera, urtarrileko kasua azpimarra garria izanik (%18ko igoera).\nProduktu eta zerbitzuen prezioen igoera\nAzken urte hauetan produktu eta zerbitzuen prezioa gora-behera batean aritu bada ere, oro har esan daiteke eguneroko gastuekin lotutako produktuak garestituaz joan direla familien errentak atzera egiten zuten bitartean.\nDiru sarrerak murriztu dira\nDiru sarrerek ez dute izan prezioek jaso duten gorakadarik. Oro har esan liteke azken urteetan diru sarrerak ez direla nabarmen handitu, alderantziz, diru sarrera apaleneko taldeetan urritu ere egin dira. (Halaber, Hego Euskal Herriko familien aurrekontuan etxebizitza, ura eta energia gastua %35era heldu da, eta Ipar Euskal Herrian aldiz %15,7ra).\nPrezioen bilakaerak erabateko eragina du gure ekonomian, izan gure jarduera ekonomikoen eraginkortasunean zein familienean. Azken urteotan bilakaera oso gorabeheratsua bizi izan dugu, beste lurralde batzuek bizi izan ez dutena eta horrek eragin sozial eta produktibo larriak izan ditu. Berriro ere prezioen igoera garaian sartu garela dirudi, nahiz eta familia askoren ekonomia murriztu den. Aztertu beharko genuke herri gisa nola bizi egoera honekin. Zer egin inflazioa eta gora behera horien ondorio sozialak kontrolatzeko.


MUNDURA beren proiektu artistikoak nazioartera eramateko Gipuzkoako pertsona fisiko eta irabazi asmorik gabeko entitateei zuzendutako diru lagun¬tzak - egoitza\nMUNDURA beren proiektu artistikoak nazioartera eramateko Gipuzkoako pertsona fisiko eta irabazi asmorik gabeko entitateei zuzendutako diru lagun¬tzak\nBeren proiektu artistikoak nazioartera eramateko Gipuzkoako pertsona fisiko eta irabazi asmorik gabeko entitateei zuzentzen diren laguntzak\nOro har, diru laguntzaren zenbatekoa ez da izango diruz lagundutako egitasmoa garatzeko aurreikusten den gastuaren %70 baaino handiagoa. Proiektu guztiek aurkeztutako aurrekontuaren %30 gutxienez, beste finantzabide batzuekin estali beharko dute, beste edozein iturritatik lortutakoa, publikoa nahiz pribatua.\nGehienera, 20.000 euroko diru laguntzak izango du.\nDiru laguntza hauek jaso ahal izango dituzte kulturaren eta artearen alorreko egitasmoak garatzen dituzten pertsona fisiko eta irabazi asmorik gabeko entitateek, egoitza soziala eta fiskala Gipuzkoan dutenak, baldin eta deialdiaren urtean zehar beren proiektu artistikoak nazioartean erakusteko asmoa badute.\n- Artearen eta kulturaren alorreko jaialdi edota lehiaketetan prte hartzea.\n- Artearen, muskaren, antzerkiaren edo dantzaren alorreko emanaldiak eskaintzea.\n- Jarduera horiek estatu espainiarretik kanpo gauzatu beharko dira, eta Frantziako estatuan izanez gero, abialekutik gutxienez 200 kilometrotara.\n- Deialdiak ezarritako urte naturalaren barruan gauzatu behar dira jarduerak, hau da, urtarrilaren 1etik abenduaren 31ra bitartean.\n- Jarduerak, ekonomikoki, bidegarria izan behar du, eta hori gastuen eta diru sarreren aurrekontu orekatu baten bidez egiaztatu behar da.\n- Diru laguntzaren xede izango dira soilik eskatzaileak ordaindu beharreko honako gastuak: bidaia edo joan-etorriak, garraioak, ostatu hartzea, otordu-ordainak edo dietak, eta espazioen alokairua.\n- Eskatzaile bakoitzak eskaera bakarra aurkez dezake deialdi honetan.\n- Urte batean diru laguntza lortzen duen eskatzaileakl ezingo du honelako laguntza bat eskatu hurrengo bi urteetan.\nAurkeztu beharreko dokumentazioa hau da:\n- Eskatzailearen nortasunaren egiaztagiria (NAN, CIF, dagokion erregistroan inskribatutako eraketa eskriturak, dagokion erregistroak emandako ziurtagiria eta abar.\n- Eskatzaileak irekitako kontu korronte baten jabetasuna ziurtatzen duen agiria. Agiri hori aurkeztu beharko da, bakar-bakarrik, diru laguntza bat lehenengo aldiz eskatzen denean edo kontuaren ezaugarriak aldatu direnean.\n- Zerga betebeharrak egunean dituela egiaztatzen duten agiriak. OHARRA: eskaera orrian guk zuzenean lortzeko baimena ematen baduzu ez duzu aurkeztu beharrik.\n- Gizarte Segurantzarekiko betebeharrak egunean dituela egiaztatzen duen agiria. OHARRA: eskaera orrian guk zuzenean lortzeko baimena ematen baduzu ez duzu aurkeztu beharrik.\n- Diru laguntza eskatzen den proiektuaren, programaren edo jardueraren gaineko azalpen txosten zehatza.\n- Proiektuaren, programaren edo jardueraren gastu eta diru sarreren aurrekontu zehatza. Aurrekontua orekatua izango da, hau da, diru-sarreren eta gastuen kopuruak berdinak izango dira, eta diru-sarreren atalean eskatzen duen kopurua zehaztu beharko da.\nDiru laguntza hauek eskatzeko epea 30 egun naturalekoa izango da, deialdi hau Gipuzkoako Aldizkari Ofizialean argitaratu eta hurrengo egunetik hasita.\nEskaerak Internetez egingo dira, Gipuzkoako Foru Aldundiko egoitza elektronikoan, diru laguntzetarako eskuragarri dagoen aplikazioa erabiliz.\nOinarri orokorrak 2020ko Deialdia 2020.04.07 G.A:O.\nLaguntza hauen oinarri orokorrak 2018an argitaratutakoak dira.


Deusto Ekintzaile Astea. Bisitaldia DeustoKabira | Deusto Agenda\nDeusto Ekintzaile Astea. Bisitaldia DeustoKabira\nDeustuko Unibertsitateko Berrikuntza eta Ekintzaileko Unitateak DeustoKabi Bilboko campuseko mintegia ezagutzera gonbidatu nahi zaitu. DeustoKabiko proiektuen mintegiko arduradun Raul Onaindiaren eskutik, espazioa ezagutu nahi duen talde bati harrera egin eta instalazioak bisitatuko dira.\nJarduera hori ikasleei eta ekintzaileei zuzenduta dago. Bisitaldi gidatuari esker, bisitariek hainbat xehetasun ezagutuko dute: Deustu Ekintzailen zelako zerbitzuak eskaintzen diren, une honetan mintegian dauden enpresa batzuek zer lortu duten eta enpresa sortzeko abentura hastear daudenek zer baldintza bete behar duten sartzeko.